hotchpotch/miracl-hf-unified huggingface dataset:
บีจิวเวลด์
บีจิวเวลด์ () เป็นเกมจับคู่ ผลิตโดยป็อปแคปเกมส์ โดยผลิตครั้งแรกในเบราว์เซอร์เมื่อปี 2001. จำหน่ายไปกว่า 75 ล้านอัน และดาวน์โหลดไปกว่า 150 ล้านครั้ง. อย่างไรก็ตาม เกมนี้ไม่มีให้โหลดในเว็บไซต์ทางการแล้ว แต่สามารถดาวน์โหลดได้ทางเวย์แบ็กแมชชีน
เกมนี้ถูกสร้างโดยปอปแคปเกมส์ในบริการอะโดบี ชอกเวฟ (หลังจากนั้นใช้อะโดบี แฟลช) โดยมีชื่อว่า ไดมอนด์ ไมนด์ ("Diamond Mine) " ได้แรงบันดาลใจจากเกมชาริกิ ("Shariki".) . ส่วนชื่อเกม "Bejeweled" ได้แนะนำโดยไมโครซอฟท์ ซึ่งบอกว่ามีเกมหนึ่งที่มีชื่อว่า "Diamond Mine" อยู่แล้ว.
วิธีเล่นคือให้จับคู่อัญมณีในแนวตั้งหรือแนวนอนที่มีอัญมณีสาม หรือมากกว่าสามอันที่มีสีเดียวกัน. จะได้คะแนนพิเศษเมื่อทำการจับคู่อัญมณีได้สองคู่ในการสลับครั้งเดียว. อัญมณีจะหายไปเมื่อมีคู่กัน แล้วอัญมณีอันอื่นจะลงไปในช่องว่าง.บางครั้งการได้คู่ติดต่อกันที่เรียกว่า "cascades", จะมีได้เมื่ออันที่มีคู่หาย แล้วมีคู่ใหม่ที่ได้มาจากอัญมณีที่ตกลงมา. แล้วคุณจะได้คะแนนพิเศษ. ในเกมมีอยู่สองโหมดให้เลือก คือ.
ในโหมดปกติ, ผู้เล่นต้องเติมบาร์ความคืบหน้า (progress bar) ที่ด้านล่างของหน้าจอโดยการจับคู่อัญมณี. เมื่อบาร์ความคืบหน้าเต็มแล้ว, ผู้เล่นจึงได้ไปด่านต่อไป. ทุกครั้งทีคุณผ่านด่าน, จะต้องใช้เวลาเติมบาร์ความคืบหน้ามากขึ้น และคะแนนที่จับคู่จะมีคะแนนมากขึ้น (ตัวอย่าง: ด่านที่ 1= 10 คะแนน. ด่านที่ 2= 15 คะแนน. เป็นต้น.). เกมจะจบเมื่อไม่มีคู่อีกบนกระดาน.
เกมมีวิธีเล่นคล้ายกับโหมดธรรมดา ในโหมดจับเวลาบาร์ความคืบหน้าจะเริ่มที่จุดกิ่งกลาง แล้วบาร์ความคืบหน้าจะลดลงเรื่อยๆ ในตอนที่ผู้เล่นไม่จับคู่. ผู้เล่นสามารถไปด่านต่อไปโดยเติมบาร์ความคืบหน้าให้เต็ม. แต่บาร์ความคืบหน้าจะลดลงเร็วขึ้น และเติมได้ช้าลงเมื่อผู้เล่นผ่านด่าน และจะลงลงเร็วขึ้นเรื่อยๆ. ถ้าไม่มีคู่ที่เหลือแล้ว ผู้เล่นจะได้ตารางใหม่ แทนที่จะจบเกม. เกมจะจบเมื่อบาร์ความคืบหน้าว่างเปล่า.
โดยการกดปุ่มสีม่วงที่อยู่ระหว่างปุ่มตั้งค่า และปุ่มปิดเกม, ผู้เล่นจะได้ตัวช่วย. แต่เมื่อกดไปแล้ว คะแนนและบาร์ความคืบหน้าจะลดลง และจะไม่ลดลงจนกว่าจะจับคู่ได้.
อย่างไรก็ตาม ปกติจะจับคู่ได้อัญมณีสามอันเรียงกัน, บางครั้งจะได้อัญมณีสี่หรือห้าอันเรียงกัน. และในกรณีที่หายาก, อาจจะเรียงได้หก เจ็ด และแม้กระทั่งแปดอันเรียงกัน. แต่บางรุ่นระบบไม่สามารถทำงานได้. ผู้จะได้คะแนนมากขึ้นมีจับคู่อัญมณีที่มีมากกว่าสามอันเรียงกัน.
โซนิค บูม (การ์ตูน)
"โซนิค บูม "(อังกฤษ: Sonic Boom) เป็นการ์ตูนคอมพิวเตอร์แอนิเมชั่น ผลิตโดยเซก้า และTechnicolor Animation Productions. เค้าโครงจากวิดีโอเกมโซนิคเดอะเฮดจ์ฮ็อกที่ผลิตโดยเซก้า.
โซนิค, เทลส์, เอมี่, นัคเคิลส์ และสติกซ์ อาศัยอยู่ที่ริมชายหาดของเฮดฮอก วิลเลช (Hedgehog Village). พวกเขาต้องปกป้องเกาะจากด็อกเตอร์เอกแมน และหุ่นยนต์ที่เขาประดิษฐ์ไว้เพื่อยึดครองเกาะ.
รายพระนามพระมหากษัตริย์บูกันดา
กาบากา คือพระอิสริยยศของพระมหากษัตริย์ แห่งราชอาณาจักรบูกันดา
มีหลักฐานปรากฏว่าตำแหน่งนี้เริ่มมีในช่วงคริสต์ศตวรรษที่ 14
ฟาโรห์เนบิไรรอที่หนึ่ง
เซวัดจ์เอนเร เนบิไรรอ (หรือเรียกอย่างอื่นว่า เนบิไรอาอูที่ 1, เนบิไรเอราเวทที่ 1) เป็นฟาโรห์แห่งอาณาจักรอียิปต์โบราณ ซึ่งปกครองอยู่ที่เมืองธีบส์ในอียิปต์บน ในช่วงราชวงศ์ที่สิบหกในช่วงระยะเวลาช่วงต่อที่สอง
ในบันทึกพระนามแห่งตูริน ได้บันทึกไว้ว่าพระองค์ครองราชย์ยาวนานถึง 26 ปีและผู้สืบทอดบัลลังก์ก็ใช่พระนามว่า เนบิไรรอที่ 2 ซึ่งสันนิษฐานได้อาจจะเป็นพระราชโอรสของพระองค์ ตราประทับที่เป็นของพระองค์ ส่วนใหญ่ทำมาจากดินเหนียวหรือฟริต (วัตถุที่ใช้ทำเครื่องเคลือบหรือกระจก) มากกว่าทำจากหินสบู่ ซึ่งหมายความว่าไม่มีการทำเหมืองแร่ในทะเลทรายตะวันออกของอียิปต์ในรัชสมัยของพระองค์ มีการพบตราประทับของพระองค์สองชิ้นอยู่ที่ลิสท์ ซึ่งในขณะนั้นเป็นดินแดนส่วนหนึ่งชองชาวฮิกซอส การค้นพบนี้อาจจะแสดงให้เห็นถึงการติดต่อทางการทูตระหว่างฟาโรห์ชาวธีบส์ในอียิปต์บนและฟาโรห์ชาวฮิกซอสในอียิปต์ล่างในรัชสมัยของพระองค์ แม้ว่าจะไม่แน่นอนก็ตาม
การล้อมบางกอก
การล้อมบางกอก (, ) เป็นเหตุการณ์สำคัญในช่วง การปฏิวัติสยาม พ.ศ. 2231 ที่นำไปสู่การขับไล่ฝรั่งเศสออกจากสยาม ภายหลังจากการรัฐประหารต่อกษัตริย์พระองค์ก่อน สมเด็จพระนารายณ์มหาราช และ สมเด็จพระเพทราชา ขึ้นครองราชย์แทน กองทหารสยามเข้าปิดล้อมป้อมของทหารฝรั่งเศสที่บางกอกเป็นเวลา 4 เดือน ซึ่งกองทหารสยามที่ยกมามี 40,000 นายพร้อมกับปืนใหญ่ขณะที่ทหารฝรั่งเศสที่ประจำการอยู่บนป้อมมีเพียง 200 นายเท่านั้น การเผชิญหน้าทางทหารไม่สามารถหาผลสรุปได้ ความตึงเครียดระหว่างทั้งสองฝ่ายลดลงและในที่สุดก็มีการเจรจาตกลงกันให้ชาวฝรั่งเศสออกจากสยาม
การล้อมบางกอกถือเป็นจุดเปลี่ยนสำคัญของความสัมพันธ์ไทย-ฝรั่งเศส ซึ่งไม่นานหลังจากนั้น ฝรั่งเศสได้เข้าร่วมสงครามในทวีปยุโรปสองครั้ง คือ สงครามสหพันธ์ออกสบูร์ก และสงครามสืบราชบัลลังก์สเปน แม้การล้อมบางกอกจะจบลงด้วยการถอนทัพของฝรั่งเศส แต่ก็ไม่มีผลการสงครามที่ชัดเจนนัก กระนั้นชาวฝรั่งเศสก็ได้อพยพออกจากสยามไปเกือบหมด เหลือแต่มิชชันนารีเท่านั้น ส่วนชาติยุโรปอื่น อาทิ โปรตุเกส ดัชต์ อังกฤษ แม้จะยังค้าขายกับสยามต่อไปแต่ก็เป็นไปด้วยความยากลำบาก
โคราบลีชตูร์มูยุตบัสติโอนืย
โคราบลีชตูร์มูยุตบัสติโอนืย () เป็นภาพยนตร์แนวสงครามอิงประวัติศาสตร์จากสหภาพโซเวียตในปี 1953 กำกับโดย มีฮาอิล โรมม์ นำแสดงโดย Ivan Pereverzev, Gennadi Yudin และ Vladimir Druzhnikov
ภาพยนตร์เรื่องนี้เล่าอัตชีวประวัติของฟิโอดอร์ อูชาคอฟ นายทหารเรือกองทัพเรือจักรวรรดิรัสเซียในคริสต์ศตวรรษที่ 18 โดยเป็นภาคต่อจากภาพยนตร์เรื่อง "อัดมีรัลอูชาคอฟ" ที่เข้าฉายในปีเดี่ยวกัน
โปเกมอน เดอะมูฟวี่ ตอน มิวและอัศวินคลื่นพลัง
โปเกมอน เดอะมูฟวี่ ตอน มิวและอัศวินคลื่นพลัง () เป็นภาพยนตร์โปเกมอนเดอะมูฟวี่ที่ 8 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 16 กรกฎาคม พ.ศ. 2548
ซาโตชิ ปิ๊กะจู และผองเพื่อนเดินทางมายังปราสทโอลแลนด์เพื่อร่วมงานรำลึกถึงอัศวินคลื่นพลังที่ปราสาทแห่งนี้ ที่นี่ทำให้ซาโตชิได้พบกับเรื่องราวของ อาร่อน อัศวินคลื่นพลังที่หายตัวไปอย่างลึกลับ เหลือเพียงลูคาริโอ้ โปเกมอนคู่ใจที่ถูกสะกดไว้ในคฑาซึ่งซาโตชิได้ปลดปล่อยมันออกมาและเรื่องเลวร้ายก็เกิดขึ้นเมื่อปิ๊กะจูหายตัวไป ทำให้ซาโตชิและเพื่อนๆ ต้องออกตามหาจนรู้ว่าปิ๊กะจูถูกมิว โปเกมอนขี้เล่นพามาที่ต้นไม้ผู้ให้กำเนิดโลกที่ซึ่งมีอันตรายมากมาย ลูคาริโอ้จึงตามมาด้วยจนได้กับความลับของต้นไม้ผู้ให้กำเนิดโลกและดอกไม้แห่งกาล ที่นำพาพวกเขามาพบกับความจริงเรื่องตำนานของมิว และ อาร่อน อัศวินคลื่นพลังผู้เสียสละชีวิตตัวเองเพื่อปกป้องเมืองแห่งนี้
อัศวินแห่งโบเรอการ์
อัศวินแห่งโบเรอการ์ (, ประมาณ ค.ศ. 1665 — ประมาณ ค.ศ. 1692) เป็นขุนนางชาวฝรั่งเศสในช่วงคริสต์ศตวรรษที่ 17 ที่รับราชการใน สยาม (ประเทศไทยในปัจจุบัน) เขาเป็นเจ้าเมืองบางกอกและมะริด แต่ถูกกองทัพสยามจับกุมระหว่างเกิดการปฏิวัติสยาม พ.ศ. 2231
อัศวินแห่งโบเรอการ์เดินทางมายังสยามใน ค.ศ. 1685 พร้อมกับคณะทูตของอาแล็กซ็องดร์ อัศวินแห่งโชมง เขาถูกส่งมาประจำการที่ป้อมปราการที่บางกอกภายใต้การบังคับบัญชาของโกลด เดอ ฟอร์แบ็ง
รายการการวิ่งคบเพลิงโอลิมปิก
การวิ่งคบเพลิงโอลิมปิก เป็ยพิธีการของการวิ่งเพลิงโอลิมปิกจากเมืองโอลิมเปีย, ประเทศกรีซ ไปยังสถานที่จัดกีฬาโอลิมปิก ในครั้งนั้นๆ โดยครั้งแรกได้เริ่มในโอลิมปิกเบอร์ลิน 1936 และต่อจากนั้นก็ได้มีการวิ่งคบเพลิงโอลิมปิกในทุกๆครั้ง
โอลิมปิกครั้งก่อนๆได้มีการวิ่งคบเพลิงโอลิมปิกในหลายประเทศ แต่ในปัจจุบันคณะกรรมการโอลิมปิกสากล ได้จำกัดให้วิ่งคบเพลิงภายในประเทศ หลังเกิดการประท้วงใน การวิ่งคบเพลิงโอลิมปิกฤดูร้อน 2008
ฟาโรห์เนบิไรรอที่สอง
เนบิไรรอที่ 2 (หรือเรียกอย่างอื่นว่า เนบิไรอาอูที่ 2, เนบิไรเอราเวทที่ 2) เป็นฟาโรห์ของราชวงศ์ที่สิบหกแห่งอียิปต์โบราณ ที่ปกครองที่เมืองธีบส์ในช่วงระยะเวลาช่วงต่อที่สอง และสันนิษฐานว่าพระองค์อาจจะเป็นพระราชโอรสของฟาโรห์เนบิไรรอที่ 1 หลังจากการสิ้นพระชนม์มีการสืบทอดบัลลังก์โดยฟาโรห์ที่มีชื่อว่า เซเมนเร ซึ่งเป็นฟาโรห์ไม่ค่อยเป็นที่รู้จัก
คิงคองบันดี
คริสโตเฟอร์ อแลน แพลลีส์ (Christopher Alan Pallies; ) เป็นนักมวยปล้ำอาชีพที่เกษียณอายุ, นักแสดง และนักแสดงตลก ที่รู้จักดีในนาม คิงคองบันดี (King Kong Bundy) เขาเป็นที่รู้จักกันดีสำหรับการปรากฏตัวของเขาใน World Wrestling Federation ในช่วงกลางทศวรรษที่ 1980 และกลางทศวรรษที่ 1990 เขาได้ปล้ำเป็นคู่เอกของ WrestleMania 2 ในปี 1986 เจอกับ Hulk Hogan ในกรงเหล็กชิงแชมป์ WWF World Heavyweight Championship
คาบูเกา
เทศบาลคาบูเกา (อีโลกาโน: Ili ti Kabugao; ) เป็นเทศบาลศูนย์กลางประจำจังหวัดอาปาเยา ประเทศฟิลิปปินส์ ในปี ค.ศ. 2015 มีประชากร 15,537 คน พื้นที่ 935.12 ตารางกิโลเมตร คิดเป็น 21.19% ของทั้งจังหวัดซึ่งมีพื้นที่ 4,413.35 ตารางกิโลเมตร
อังแดร ซิลวา (นักฟุตบอล)
อังเดร มิกูเอล บาเลนเต ดา ซิลวา (; เกิดวันที่ 6 พฤศจิกายน ค.ศ. 1995) เป็นนักฟุตบอลอาชีพชาวโปรตุเกส ปัจจุบันลงเล่นในตำแหน่งกองหน้าให้กับ สโมสรฟุตบอลเซบิยา จากการยืมตัวมาจาก เอซี มิลาน และทีมชาติโปรตุเกส
เขาถูกเลื่อนขึ้นมาจากชุดเยาวชนของปอร์ตู และได้ลงเล่นให้กับชุดสำรอง ก่อนที่จะได้ลงเล่นให้กับชุดใหญ่ในปี ค.ศ. 2015 เขาลงเล่นให้กับปอร์ตู 50 นัด ทำได้ 24 ประตู ก่อนที่จะย้ายไปมิลานในปี ค.ศ. 2017.
ซิลวาลงเล่นให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 19 ปี ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2014 เขาลงเล่นให้ทีมชาติชุดใหญ่ในอีกสองปีถัดมา และได้เข้าร่วมแข่งขัน[[ฟีฟ่าคอนเฟเดอเรชันส์คัพ 2017] ซึ่งทีมของเขาจบอันดับที่ 3
ปอร์ตู เบ
โปรตุเกส[[หมวดหมู่:บุคคลที่ยังมีชีวิตอยู่]]
[[หมวดหมู่:นักฟุตบอลชาวโปรตุเกส]]
[[หมวดหมู่:กองหน้าฟุตบอล]]
[[หมวดหมู่:ผู้เล่นในปรีไมราลีกา]]
[[หมวดหมู่:ผู้เล่นในเซเรียอา]]
[[หมวดหมู่:ผู้เล่นสโมสรฟุตบอลเอซี มิลาน]]
[[หมวดหมู่:นักฟุตบอลทีมชาติโปรตุเกส]]
[[หมวดหมู่:ผู้เล่นในฟีฟ่าคอนเฟเดอเรชันส์คัพ 2017]]
[[หมวดหมู่:ผู้เล่นในฟุตบอลโลก 2018]]
โกลด เซเบอแร ดูว์ บูแล
กล๊อด เซเบอเร็ต ดูว์ บูเลย์ (, 1647 — 1702) นักการทูตชาวฝรั่งเศสช่วง คริสต์ศตวรรษที่ 17 เป็นที่รู้จักจากการทำหน้าที่เป็นราชทูตพิเศษร่วมกับ ซีมง เดอ ลา ลูแบร์ เดินทางมายัง ราชอาณาจักรสยาม (ประเทศไทยในปัจจุบัน) เพื่อเข้าเฝ้าถวายพระราชสาส์นของ พระเจ้าหลุยส์ที่ 14 แด่ สมเด็จพระนารายณ์มหาราช ใน ค.ศ. 1687
คิม ยู-ซ็อง
คิม ยู-ซ็อง (; เกิดวันที่ 24 มกราคม ค.ศ. 1995) เป็นนักฟุตบอลอาชีพชาวเกาหลีเหนือ ปัจจุบันลงเล่นในตำแหน่งกองหน้าให้กับสโมสรกีฬาเอพริล 25 ในดีพีอาร์โคเรียลีก
คิมเคยทำถึง 5 ประตูในหนึ่งนัดให้กับเอพริล 25 ในนัดที่เอาชนะเออร์ชิม สโมสรจากประเทศมองโกเลีย 6-0 ในการแข่งขันเอเอฟซีคัพ 2017
คิงลงเล่นให้ทีมชาติชุดใหญ่ครั้งแรกในนัดที่แพ้เวียดนาม 5–2 โดยเขาลงมาแทนคิม คุก-บม ในนาทีที่ 73 เขาทำประตูแรกในนามทีมชาติเมื่อวันที่ 6 มิถุนายน ค.ศ. 2017 ในนัดที่เสมอกาตาร์ 2–2 และในสัปดาห์ถัดมา เขาทำประตูใส่ฮ่องกงได้
ฟาโรห์โอซอร์คอนที่ 2
ยูเซอร์มาอัตเร เซเตเพนอามุน โอซอร์คอนที่ 2 เป็นฟาโรห์พระองค์ที่ห้า ของราชวงศ์ที่ยี่สิบสองแห่งอียิปต์โบราณและเป็นพระราชโอรสชองฟาโรห์ทาเคลอตที่ 1 และสมเด็จพระราชินีคาเปส พระองค์ปกครองอียิปต์ระหว่าง 872 ถึง 837 ปีก่อนคริสตกาล โดยปกครองอยู่ที่เมืองทานิส ซึ่งเป็นเมืองหลวงประจำราชวงศ์นี้
หลังจากได้ครองราชย์ต่อจากพระบิดาชองพระองค์ ฟาโรห์โอซอร์คอนที่ 2 ได้เผชิญหน้ากับกฎการแข่งขันทางการเมืองของลูกพี่ลูกน้องนามว่า ฮาร์เซียเซ A ซึ่งเป็นผู้ปกครองเมืองธีบส์และโอเอซิสทางตะวันตกของอียิปต์ พระองค์กลัวว่าผู้ปกครองฮาร์เซียเซ A จะทำการแย่งชิงอำนาจของพระองค์ แต่ฮาร์เซียเซ A สิ้นพระชนม์ใน 860 ปีก่อนคริสตกาล, จึงทำให้พระองค์มั่นใจว่าปัญหานี้จะไม่เกิดขึ้นอีกโดยการแต่งตั้งพระโอรสของพระองค์เองนามว่า นิมลอต C ให้เป็นนักบวชชั้นสูงแห่งเทพอามุนที่เมืองธีบส์เพื่อที่จะรวบรวมอำนาจในอียิปต์บน จึงหมายความว่าพระองค์ทรงได้ปกครองทั่วทั้งอาณาจักรอียิปต์โบราณ ในช่วงรัชกาลของพระองค์จะเป็นช่วงเวลาแห่งการสร้างอนุสาวรีย์ขนาดใหญ่และความรุ่งเรืองของอียิปต์
ฟาโรห์โอซอร์คอนที่ 2 เป็นที่รู้กันว่ามีพระมเหสีอย่างน้อยสามพระองค์:
และนอกจากนี้พระโอรสและธิดาของฟาโรห์โอซอร์คอนได้รวมถึงผู็สืบทอดบัลลังก์นามว่า โชเชงค์ที่สาม และพระนางเทนต์เซเพ (D) เป็นภรรยาของพทาฮูดจ์อังค์เคฟ ซึ่งเป็นบุตรของนิมลอต C จึงทำให้มีศักดิ์เป็นพระราชนัดดาของฟาโรห์โอซอร์คอนที่ 2
นักขุดค้นชาวฝรั่งเศสชื่อว่า ปิแอร์ มองเตต ได้ค้นพบหลุมฝังศพของฟาโรห์โอซอร์คอนที่ 2 ที่ทานิส เมื่อวันที่ 27 กุมภาพันธ์ ค.ศ.1939 เผยให้เห็นว่าฟาโรห์โอซอร์คอนที่ 2 ได้ถูกฝังอยู่ในโลงหินแกรนิตขนาดใหญ่ที่มีฝาปิดสลักจากรูปปั้น เพียงบางส่วนของโลงศพรูปเหยี่ยวและโถคาโนปิก ยังคงอยู่ในหลุมฝังศพที่เคยถูกปล้น เครื่องประดับตกแต่งที่ยังคงหลงเหลืออยู่ ซึ่งแสดงให้เห็นความเจริญรุ่งเรืองในรัชสมัยของพระองค์
ไพฑูรย์ กิตติวรรณ
คุณหญิงไพฑูรย์ กิตติวรรณ เกิดเมื่อวันที่ 15 กุมภาพันธ์ พ.ศ. 2454 เป็นธิดาของจางวางทั่ว และนางปลั่ง พาทยโกศล มีพี่ชาย คือ นายเทวาประสิทธิ์ พาทยโกศล คุณหญิงไพฑูรย์ได้ถ่ายทอดวิชาดนตรีจากบิดา และเรียนร้องเพลงจากเจริญ พาทยโกศล หรือหม่อมเจริญ ภรรยาของจางวางทั่ว ได้เรียนจะเข้จาก ครูช่อ สุนทรวาทินด้วย เมื่อเติบโตขึ้น ติดตามบิดาและคุณแม่เจริญไปในการบรรเลงดนตรี ได้เข้าไปในวังบางขุนพรหม เคยร่วมบรรเลงดนตรี กับเจ้านายและพระธิดา ในสมเด็จเจ้าฟ้าบริพัตรสุขุมพันธ์กรมพระนครสวรรค์วรพินิต ในคราวที่จางวางทั่ว นำวงปี่พาทย์ไปบันทึกเสียงตั้งแต่ปี พ.ศ. 2471 คุณหญิงไพฑูรย์ได้เป็นนักร้องบันทึกเสียงไว้มาก ใช้ชื่อบนแผ่นเสียงว่า นางสาวทูน พาทยโกศล
คุณหญิงไพฑรูย์ได้ถ่ายทอดวิชาดนตรีไว้มากมาย เช่น หัดดนตรีให้วงบางบัวทองของประสาท สุขุม สอนที่โรงเรียนสตรีวัดระฆัง โรงเรียนราชินี วิทยาลัยทับแก้ว มหาวิทยาลัยศิลปากร สโมสรนิสิตจุฬาลงกรณ์มหาวิทยาลัย วงบ้านปลายเนิน (วังคลองเตย) ประมาณ ปี พ.ศ. 2512 คุณหญิงได้ถวายสอนซอด้วงและซออู้แด่ สมเด็จพระเทพรัตนราชสุดา ฯ สยามบรมราชกุมารี และสมเด็จพระเจ้าลูกเธอเจ้าฟ้าจุฬาภรณวลัยลักษณ์ ฯ นอกจากนั้น ท่านได้ประดิษฐ์ทางร้องเพลงวาไว้เป็นครั้งแรก ใน พ.ศ. 2524 ได้เป็นแม่งานในการบันทึกเสียงเพลงพระราชนิพนธ์ของสมเด็จเจ้าฟ้า ฯ กรมพระนครสวรรค์ ฯ เพื่อเก็บไว้ที่ห้องสมุดดนตรีทูนกระหม่อมบริพัตรในบริเวณหอสมุดแห่งชาติ และควบคุมการฝึกซ้อมบรรเลงวงโยธวาทิตวงใหญ่ในโอกาสฉลองครบรอบร้อยปีของจางวางทั่ว พาทยโกศล
สมาคมดนตรีแห่งประเทศไทยในพระบรมราชูปถัมภ์ ได้คัดเลือกท่านเป็นนักดนตรีไทยหนึ่งใน 4 คน ที่ขึ้นรับพระราชทานโล่เกียรติคุณ สาขาดนตรีไทยเป็นครั้งแรกในงานแผ่นเสียงทองคำพระราชทานประจำปี พ.ศ. 2524 และในปี พ.ศ. 2530 ท่านได้รับพระราชทานโล่และเข็มเชิดชูเกียรติในฐานะเป็นศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2529
ชีวิตครอบครัว คุณหญิงไพฑูรย์สมรสกับพันเอกปลั่ง กิตติวรรณ เมื่อ พ.ศ. 2479 มีบุตรธิดา ๒ คน คือ นางอัปสรสำอางค์ แจ้งสมบูรณ์ และนายขวัญเมือง กิตติวรรณ ปัจจุบันคุณหญิงไพฑูรย์เสียชีวิตแล้ว
http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=58&languages=th#001
รายการการคว่ำบาตรกีฬาโอลิมปิก
การแข่งขันกีฬาโอลิมปิกถือเป็นกิจกรรมที่มีการแข่งขันหลายกีฬาใหญ่ที่สุด มีการคว่ำบาตรอยู่ทั้งหมด 7 ครั้งของการแข่งขันโอลิมปิกฤดูร้อน การคว่ำบาตรครั้งแรกเกิดขึ้นในการแข่งขันโอลิมปิกฤดูร้อน 1936 และการคว่ำบาตรครั้งล่าสุดเกิดขึ้นในการแข่งขันโอลิมปิกฤดูร้อน 1988 ประเทศโรดีเชียเป็นประเทศเดียวที่ไม่มีสิทธิ์ในการแข่งขันโอลิมปิกฤดูร้อน เกิดเหตุเมื่อการแข่งขันโอลิมปิกฤดูร้อน 1972 คณะกรรมการโอลิมปิกแห่งชาติยกเลิกการให้ประเทศโรดีเชียเข้าร่วม เนื่องจากบางประเทศในกลุ่มแอฟริกันประท้วง
สโมสรฟุตบอลบาเตบอรีซอฟ
สโมสรฟุตบอลบาเตบอรีซอฟ (, ; , "FK BATE Borisov" ) เป็นสโมสรฟุตบอลจากเมืองบารีซอฟ ประเทศเบลารุส โดยกำลังแข่งขันในเบลารุเซียนพรีเมียร์ลีก และเป็นสโมสรที่ประสบความสำเร็จมากที่สุดของประเทศด้วยการคว้าแชมป์ลีก 14 สมัย โดยเป็นการคว้าแชมป์ติดต่อกันถึง 12 สมัย นอกจากนนี้ยังคว้าแชมป์เบลารุเซียน 3 สมัย และเบลารุเซียนซูเปอร์คัพอีก 4 สมัย
บาเตเป็นเพียงสโมสรเดียวของเบลารุสที่ได้เข้าร่วมแข่งขันในรอบแบ่งกลุ่มของยูฟ่าแชมเปียนส์ลีก (ในฤดูกาล 2008–09, 2011–12, 2012–13, 2014–15 และ 2015–16) และเป็น 1 ใน 2 สโมสรของประเทศที่ได้เข้าร่วมแข่งขันรอบแบ่งกลุ่มของยูฟ่ายูโรปาลีก (ฤดูกาล 2009–10, 2010–11 และ 2017–18) อีกสโมสรคือดีนาโมมินสค์
สนามเหย้าของสโมสรคือ บอรีซอฟอารีนา ซึ่งเปิดใช้งานในปี ค.ศ. 2014
"ล่าสุดเมื่อวันที่ 23 พฤศจิกายน ค.ศ. 2017"
เอ.เซียน
A.cian (ฮันกึล: 에이션; pronounced Asian shortened from Asia of Ace and Musician) is a South Korean บอยกรุ๊ป จากต้นสังกัด Wings Entertainment (ต้นสังกัดเดิม ISS Entertainment) in โซล, เกาหลีใต้. สมาชิก 4 คน : จองซัง, ฮยอกจิน, ซังฮยอน และจิน.โอ เปิดตัว 28 กันยายน 2555 ด้วยเพลง "Stuck" มีชื่อแฟนคลับว่า "A.ura".
คอร์ราโด ดัล ฟับโบร
คอร์ราโด ดัล ฟับโบร (บางครั้งปรากฎในชื่อ คอร์ราโด ดัล ฟับโบร หรือ โคราโด ดัล ฟาโบร, 4 สิงหาคม ค.ศ. 1945 – 29 มีนาคม ค.ศ. 2018) เป็นนักบอบสเลดชาวอิตาลี เคยเข้าร่วมการแข่งขันในช่วงปลายคริสตทศวรรษที่ 1960 จนถึงต้นคริสตทศวรรษที่ 1970 ฟับโปรเคยได้รับเหรียญเงินจากการแข่งขันโอลิมปิกฤดูหนาว 1972 ที่ซัปโปะโระ ประเทศญี่ปุ่น
อัลเบร์โต ออนกาโร
อัลเบร์โต ออนกาโร (22 สิงหาคม ค.ศ. 1925 – 23 มีนาคม ค.ศ. 2018), รู้จักกันในชื่อ อัลเฟรโด โนการา เป็นนักข่าว นักเขียน และนักเขียนการ์ตูนชาวอิตาลี เกิดที่เมืองเวนิส ราชอาณาจักรอิตาลี เขาอาศัยเป็นเวลานานที่ทวีปอเมริกาใต้และประเทศอังกฤษ ก่อนที่จะกลับไปเมืองเวนิส ในปี ค.ศ. 1979
เด็กซ์เตอร์ เดวีส์
เด็กซ์เตอร์ เมลวินน์ เดวีส์ (10 เมษายน ค.ศ. 1951 – 17 มีนาคม ค.ศ. 2018) เป็นนักการเมืองออสเตรเลีย เดวีส์เกิดที่เมืองเคเลอร์เบอร์ริน ออสเตรเลียตะวันตก และเคยเป็นชาวนาและเป็นที่ปรึกษา ก่อนที่จะลงเล่นการเมือง เดวีส์เล่นฟุตบอลออสเตรเลีย ในปี ค.ศ. 1998 เดวีส์ได้รับการเลือกตั้งในสภานิติบัญญัติแห่งชาติออสเตรเลียตะวันตก ในฐานะเป็นสมาชิกพรรคชาติ และแพ้การเลือกตั้งในปี ค.ศ. 2001. พี่สาวของเดวีส์ มิอา เดวีส์ เป็นสมาชิกรัฐสภา และเป็นผู้หญิงคนแรกที่ได้เป็นผู้นำพรรคชาติ
มิสแกรนด์เลย
มิสแกรนด์เลย () เป็นการประกวดนางงามของจังหวัดเลย จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์เลยมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์เลย คนปัจจุบัน คือ ยุพลักษณ์ ลากุล ได้รับตำแหน่งเมื่อวันที่ 31 มีนาคม พ.ศ. 2561 ณ เชียงคาน ริเวอร์ เมาท์เทน รีสอร์ท จังหวัดเลย
2018: ชุดราชินีแห่งบุปผา เทพธิดาสามฤดู ดอกฝ้ายถือเป็นที่มาแห่งวัฒนธรรมการแต่งกายตั้งแต่โบราณของคนไทเลย แต่ปัจจุบันวิวัฒนาการและวิทยาศาสตร์ได้มีการพัฒนาผ้าแพรพรรณ การปลูกต้นฝ้ายเพื่อนำดอกมาถักทอเป็นผ้า ชุดแต่งกาย จึงได้เริ่มขาดหายไป มีเพียงหนึ่งเดียวที่ยังคงอยู่ คือโรงหีบฝ้ายบ่วยเฮียง 2515 ณ อำเภอเชียงคาน จังหวัดเลย จึงเป็นแรงบันดาลใจให้จัดหยิบ ดอกฝ้ายที่มีอยู่มาตัดเย็บ เป็นชุด นางพญา
2017: ชุดตาโขน กามัวลัส มนต์ขลังของประเพณี การละเล่นผีตาโขนแห่งดินแดนที่ราบสูง สืบสานส่งเสริม เติมต่อ คงไว้ซึ่งบูรณาการทางความคิดที่ถูกหล่อหลอม จากรุ่นสู่รุ่น จากอดีตถึงปัจจุบัน ถือได้ว่าประเพณีการละเล่นผีตาโขนเป็นการจารึกอัตลักษณ์ของวัฒนธรรมท้องถิ่นอีกทั้งเป็นการธำรงไว้ซึ่งงานบุญหลวง
ฟาโรห์โชเชงค์ที่ 3
ยูเซอร์มาอัตเร เซเตเพนเร/เซเตเพนอามุน โชเชงค์ที่ 3 เป็นฟาโรห์ปกครองในช่วงราชวงศ์ที่ 22 แห่งอียิปต์โบราณ เป็นเวลา 39 ปีตามบันทึกประวัติศาสตร์ มีโคอาปิสสองตัวตายในปีที่ 4 และปีที่ 28 ของรัชกาลของพระองค์ และพระองค์ได้เฉลิมฉลองเทศกาลเซดในปีที่ 30 ของการครองราชย์ พระองค์ยังไม่ค่อยเป็นทีรู้จักจากพื้นฐานของการสืบทอดบัลลังก์ เนื่องจากพระองค์ไม่ได้เป็นพระราชโอรสของฟาโรห์โอซอร์คอนที่ 2 และยังไม่ทราบว่าใครเป็นพระบิดามารดาของพระองค์
ในปีที่ 8 ของการครองราชย์ของฟาโรห์โชเชงค์ที่ 3 ได้สูญเสียอำนาจทางการเมืองการปกครองในอียิปต์บน ซึ่งในอียิปต์บนได้ปกครองโดยฟาโรห์เปดูบาสท์ที่ 1 ที่เมืองธีบส์ ซึ่งทำให้ราชวงศ์ที่ 22 ได้ปกครองดินแดนเพียงอียิปต์ล่างเท่านั้น นักบวชชั้นสูงแห่งธีบส์นาม่วา โอซอร์คอน B (ต่อมาเป็น โอซอร์คอนที่ 3) ได้ทำหน้าที่เป็นนักบวชที่ธีบส์ (อียิปต์บน) เพื่อการครองราชย์ของฟาโรห์โชเชงค์ที่ 3 แต่นี่เป็นเพียงเหตุผลในการบริหารเท่านั้น
บังเกด
เทศบาลบังเกด (อีโลกาโน: Ili ti Bangued; ) เป็นเทศบาลระดับที่ 1 และเป็นเมืองศูนย์กลางของจังหวัดอาบรา ประเทศฟิลิปปินส์ ในปี ค.ศ. 2015 มีประชากร 48,163 คน
บังเกดเป็นเทศบาลที่ไม่มีทางออกสู่ทะเล มีอาณาเขตยาวเป็นแนวเหนือ-ใต้ และมีแม่น้ำอาบราไหลผ่าน ตั้งอยู่ทางภาคตะวันตกของจังหวัด บังเกดมีอาณาเขตติดต่อกับจังหวัดฮีลากังอีโลโคสและเทศบาลดังกลาสทางทิศเหนือ ติดกับเทศบาลลาปัซ, ตายุม และปีนาร์รูเบีย ทางทิศตะวันออก ติดกับเทศบาลซันอีซิโดรทางทิศใต้ และติดกับเทศบาลลังกีเดนและปีดีกันทางทิศตะวันตก
เทศบาลบังเกดมีพื้นที่ 105.70 ตารางกิโลเมตร ซึ่งคิดเป็น 2.54% ของพื้นที่ทั้งจังหวัด ภูมิประเทศส่วนใหญ่เป็นภูเขา ระดับความสูงโดยเฉลี่ยอยู่ที่ เหนือระดับน้ำทะเล ในตอนเหนือมีระดับความสูง ส่วนในตอนใต้มีความสูง เนินเขาที่สำคัญได้แก่เนินเขาคาซามาตา ซึ่งถูกประกาศให้เป็นอุทยานแห่งชาติ
บังเกดสามารถเชื่อมต่อทางหลวงแห่งชาติอาบรา-ตีโมกอีโลโคสจากทิศตะวันตก ทางหลวงอาบรา-คาลิงกาจากทิศตะวันออกเฉียงเหนือ และทางหลวงอาบรา-ฮีลากังอีโลโคสจากทิศเหนือ ที่นี่อยู่ห่างจากมะนิลา , ห่างจากบาเกียว และห่างจากวีกัน
เจ้าชายยังนย็อง
เจ้าชายยังนย็อง (, 1394 — 7 กันยายน 1462) เจ้าชายแห่ง ราชวงศ์โชซ็อน พระราชโอรสพระองค์ใหญ่ใน พระเจ้าแทจงแห่งโชซ็อน รัชกาลที่ 3 เมื่อครั้งยังดำรงพระอิสริยยศเป็นเจ้าชายช็องอัน กับพระนางว็อนกย็อง พระมเหสีและเป็นพระเชษฐาของ พระเจ้าเซจงมหาราช และบรรพบุรุษของ อี ซึง-มัน นักเรียกร้องอิสรภาพชาวเกาหลีและประธานาธิบดีคนแรกของ เกาหลีใต้
พระองค์มีพระนามเมื่อแรกประสูติว่า ลีเจ หรือ อี เจ ใน ค.ศ. 1394 พระองค์มีพระปรีชาสามารถทางด้าน วรรณกรรม และ อักษรวิจิตร พระองค์เห็นว่าพระองค์เองไม่มีความสามารถในการเป็นกษัตริย์และเชื่อว่าน่าจะเป็นเจ้าชายชุงนย็องพระอนุชาพระองค์เล็กที่มีความเหมาะสม พระองค์จึงตัดสินพระทัยสร้างความอับอายให้กับราชสำนักทำให้สูญเสียตำแหน่งเจ้าชายและอภิเษกกับหญิงสาวสามัญชนทำให้พระองค์ถูกเนรเทศอย่างเป็นทางการออกจากฮันยังในเดือนมิถุนายน ค.ศ. 1418 เจ้าชายฮโยรย็อง พระอนุชาพระองค์รองของเจ้าชายยังนย็องซึ่งรับตำแหน่งรัชทายาทสืบต่อมา มีความเห็นเช่นเดียวกันว่าเจ้าชายชุงนยองเหมาะสมที่จะเป็นกษัตริย์มากกว่า จึงตัดสินพระทัยออกผนวชเป็นพระภิกษุ ซึ่งแผนการนี้ส่งผลให้เจ้าชายชุงนยองได้ขึ้นสืบราชบัลลังก์เป็นพระเจ้าเซจงมหาราช ต่อมาเจ้าชายยางนยองกลายเป็นนักเดินทางที่เร่ร่อนและพำนักอยู่บนภูเขา
ป้อมเพชร
ป้อมเพชร เป็นป้อมที่ตั้งอยู่ทางฝั่งตะวันออกเฉียงใต้ของเกาะเมืองอยุธยา ในตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา อยู่บริเวณบางกะจะ จุดบรรจบของแม่น้ำ 3 สายคือ แม่น้ำเจ้าพระยา แม่น้ำป่าสัก และแม่น้ำลพบุรี ป้อมเพชร เป็นป้อมสำคัญที่สุดในบรรดา 29 ป้อม ที่ในปัจจุบันหลงเหลืออยู่ 2 ป้อม ทำหน้าที่ป้องกันข้าศึก ที่มาทางน้ำตรงมุมพระนคร สันนิษฐานว่าสร้างขึ้นในรัชสมัยสมเด็จพระมหาธรรมราชา พ.ศ. 2123
กรุงศรีอยุธยา สถาปนาเป็นราชธานีเมื่อ พ.ศ. 1893 กำแพงเมืองและป้อมเมื่อเริ่มสร้างนั้นทำจากไม้ ต่อมาในรัชสมัยสมเด็จพระมหาจักรพรรดิได้ขยายขอบเขตราชธานีไปถึงตลิ่งแม่น้ำ จึงได้มีการสร้างกำแพงด้วยอิฐและศิลาแลงขึ้น โดยใช้อิฐก่ออยู่บนคานไม้ ที่ทำหน้าที่เป็นฐานรองรับอยู่ด้านล่าง ป้อมเพชรก่อด้วยอิฐและศิลาแลง หนา 14 เมตร มีเชิงเทินใบเสมารวม 6.50 เมตร มีช่องปืนใหญ่ 8 ช่อง ที่ก่อเป็นรูปโค้งมนครึ่งวงกลม ลักษณะรูปทรงป้อม เป็นแบบ 6 เหลี่ยม ยื่นออกไปจากแนวกำแพงเมือง
คำให้การขุนหลวงวัดประดู่ทรงธรรม บรรยายถึงป้อมเพชรไว้ว่า "ป้อมปืนใหญ่ก่อด้วยศิลาแลงมั่งคงแข็งแรง สูง 3 วา 2 ศอก ป้อมนี้สูงกว่ากำแพงกรุง 2 ศอก มีชานชาลารอบป้อมกว้าง 3 วา มีกำแพงแก้วล้อมรอบชานป้อม มีประตูช่องกุฎข้างซ้ายป้อมประตู 1 ข้างขวาป้อมประตู 1 ประตูทั้งสองนั้นเดินออกตามชานป้อมใหญ่ได้รอบป้อม มีปืนแซกตามช่อง 8 กระบอก ชั้นล่างปืนใหญ่รางเกวียนบันจุทุกช่อง 16 กระบอก ป้อมใหญ่นี้มีชื่อ ป้อมเพชร ตั้งอยู่ตรงแม่น้ำตะลาดบางกระจะ" ป้อมเพชรมีรูปร่างเหมือนหัวสำเภา คนแต่ก่อนเรียกย่านหัวสาระภา บริเวณนี้ยังเป็นย่านการค้าของชาวจีนตั้งแต่ป้อมเพชร มีตลาดใหญ่ (ย่านในไก่) ต่อเนื่องตลาดน้อย จนถึงวัดสุวรรณดาราราม (วัดทอง) ยังเป็นที่ตั้งหลักแหล่งเดิมของรัชกาลที่ 1 มีบรรพชนชื่อทอง
หลังการเสียกรุงศรีอยุธยาครั้งที่สอง ป้อมเพชรยังคงเป็นด่านปราการสำคัญของเมือง พอถึงสมัยรัชกาลที่ 1 สร้างราชธานีแห่งใหม่ที่กรุงรัตนโกสินทร์ โปรดให้รื้อป้อม กำแพง นำอิฐเหล่านั้นมาสร้างเมืองใหม่ แต่ยังคงเหลือป้อมเพชรไว้ เพราะป้อมเพชรสร้างด้วยศิลาแลง จึงรื้อถอนลำบาก พระยาโบราณราชธานินทร์อธิบายไว้ว่า "จึงยังคงเหลืออยู่แต่ป้อมเพชร์กับป้อมประตูข้าวเปลือกข้างวัดท่าทราย แลเศษกำแพงที่หน้าวัดญาณเสนแห่งหนึ่ง เศษกำแพงมีประตูช่องกุฏิ์ที่ข้างวัดจีนตรงวัดพนัญเชิงข้ามแห่งหนึ่งเท่านั้น ตามสันเชิงเทินรากกำแพงที่รื้ออิฐไปราษฎรที่ตั้งบ้านเรือนอยู่ริมน้ำก็ถือเอาเป็นที่หลังบ้านของตนทั่วกัน"
ในสมัยรัชกาลที่ 6 ทรงโปรดเกล้าฯ พระราชทานนามสกุล ณ ป้อมเพชร์ให้แก่ พระสมุทบุรานุรักษ์ (ขำ) ขณะประทับแรมที่อ่างศิลา พ.ศ. 2456 ด้วยบรรพบุรุษของพระสมุทฯ มีถิ่นฐานอยู่บริเวณป้อมเพชร
ฟาโรห์เปดูบาสท์ที่ 1
เปดูบาสท์ที่ 1 หรือ เปดูบาสทิสที่ 1 เป็นฟาโรห์ในอียิปต์บนแห่งอียิปต์โบราณในช่วงศตวรรษที่ 9 ก่อนคริสตกาล ซึ่งเป็นที่รู้กันว่าเป็นคู่แข่งทางการการเมืองในอียิปต์กับฟาโรห์ทาเคลอตที่ 2 และเป็นข้อเท็จจริงที่ว่าฟาโรห์เปดูบาสท์ที่ 1 เป็นที่รู้จักครั้งแรกในฐานะของผู้ปกครองท้องถิ่นเมืองธีบส์ในปีที่ 11 ของการปกครองของฟาโรห์ทาเคลอตที่ 2 ฟาโรห์เปดูบาสท์ที่ 1 ปกครองอียิปต์เมื่อ 835 หรือ 824 ปีก่อนคริสตกาล ฟาโรห์เปดูบาสท์ได้ถูกบันทึกว่าเป็นบรรพบุรุษของชาวลิเบียและปกครองอียิปต์เป็นระยะเวลา 25 ปีตามที่มาเนโธได้กล่าวไว้ ซึ่งพระองค์สถาปนาเป็นฟาโรห์ปกครองธีบส์ในปีที่ 8 ของการครองราชย์ของฟาโรห์โชเชงค์ที่สาม และปีที่มากที่สุดของพระองค์คือปีที่ 23 ของรัชกาลของพระองค์ ซึ่งเปรียบเทียบกันก็เท่ากับปีที่ 31 ของการปกครองของฟาโรห์โชเชงค์ที่ 3 ที่เมืองทานิสจากราชวงศ์ที่ 22 แม้กระนั้นเนื่องจากฟาโรห์โชเชงค์ที่ 2 ควบคุมแค่เฉพาะอียิปต์ล่างในเมืองเมมฟิสและบริเวณดินดอนสามเหลี่ยมปากแม่น้ำไนล์ แต่ฟาโรห์เปดูบาสท์ที่ 1 และฟาโรห์โชเชงค์ที่ 3 ไม่ใช่คู่แข่งทางการเมืองและอาจจะสร้างความสัมพันธ์ทางทูตกันขึ้น พระโอรสของโชเชงค์ที่ 3 ที่รู้จักกันว่า ปาเซดบาสท์ B ได้สร้างประตูทางเข้าที่เมืองคาร์นัก
Mister Merman แฟนฉันเป็นเงือก
Mister Merman แฟนฉันเป็นเงือก เป็นละครโทรทัศน์ไทย แนว โรแมนติก-คอมเมดี-ดราม่า−แฟนตาซี สร้างโดย บริษัท เมคเกอร์ เค จำกัด สร้างจากบทประพันธ์ - บทโทรทัศน์โดย ธีระพัสตร์ ถนัดสอนสาร กำกับการแสดงโดย อดุลย์ ประยันโต นำแสดงโดย ธารา ทิพา, ภูริตา สุปินชมภู, วัทธิกร เพิ่มทรัพย์หิรัญ, ปฤสยา เจริญเนติศาสตร์, วิชยุตม์ ลิ่มรัตนะมงคล,น้ำหนึ่ง สุทธิเดชานัย
"Mister Merman แฟนฉันเป็นเงือก" เป็นละครแนวแฟนตาซีโรแมนติกดราม่า ซึ่งมีข้อแตกต่างไปจากละคร รักนี้หัวใจมีครีบ และ ครีบนี้หัวใจมีเธอ ซึ่งละครเรื่องนี้ไม่ได้มีความเกี่ยวข้องกับภาคต่อของสองเรื่องนี้แต่อย่างใด
เมคเกอร์ เคได้เลือกผู้กำกับการแสดงคือ กฤษณ์ ศุกระมงคล ซึ่งเขาได้เปิดเผยถึงการทำละครเรื่องนี้และได้วางโปรเจ็กต์ละครเรื่องนี้ไว้นานมากแล้ว แต่อุปสรรคในการถ่ายทำละครเรื่องนี้ก็คือหาตัวนักแสดงที่จะมาเล่นยากมาก เพราะต้องการจะโชว์ทักษะทางน้ำ ซึ่งเรื่องนี้จะต้องถ่ายทำอยู่ในน้ำประมาณ 40-50 เปอร์เซ็นต์ อีกทั้งละครเรื่องนี้ยังมีหลากหลายแง่มุมและเรื่องราวใหม่ๆ เป็นครั้งแรกของเงือกหนุ่มในละครโทรทัศน์ไทยที่แฟนละครไม่ควรพลาดด้วยประการทั้งปวง
เทศบาลตำบลหลวงเหนือ
เทศบาลตำบลหลวงเหนือเป็นหน่วยปกครองส่วนท้องถิ่น ในตำบลหลวงเหนือ อำเภองาว จังหวัดลำปาง เป็นเทศบาลแห่งแรกของอำเภอ
เทศบาลตำบลหลวงเหนือ http://luangnuea.go.th/index.php
วี่น-มหยิ่น
วี่น-มหยิ่น (; เกิด 8 มิถุนายน 2494) เป็นนักการเมืองและอดีตนักโทษการเมืองชาวพม่า ปัจจุบันดำรงตำแหน่งประธานาธิบดีพม่าตั้งแต่วันที่ 29 มีนาคม พ.ศ. 2561 เขาเป็นสมาชิกสภาผู้แทนราษฎรพม่าระหว่างปี พ.ศ. 2555–2561 และเป็นโฆษกสภาผู้แทนราษฎรระหว่างปี พ.ศ. 2559–2561
ไอเนตคาเวส
ไอเนตคาเวส หรือ ไอเนตคาเอส เป็นเจ้าหญิงชาวอียิปต์โบราณแห่งราชวงศ์ที่สามในช่วงสมัยราชอาณาจักรเก่า
เจ้าหญิงไอเนตคาเอส เป็นที่รู้จักกันดีแค่เพียงว่า เป็นพระราชธิดาของฟาโรห์ดโจเซอร์กับพระนางเฮเทปเฮอร์เนบติ และพระองค์เป็นพระราชนัดดาของฟาโรห์คาเซคเคมวีและพระนางนิมาอัตเทป
พระองค์ได้ถูกกล่าวถึงในแผ่นศิลาสลักในพิระมิดขั้นบันไดของฟาโรห์ดโจเซอร์ (ของเหล่านี้จะพบได้ในพิพิธภัณฑ์ต่างๆ) และหินศิลาสลักที่พบอยู่ที่เมืองเฮลิโอโพลิส (ตอนนี้อยู่ที่พิพิธภัณฑ์ในตูริน) ซึ่งปรากฎเป็นภาพของฟาโรห์ดโจเซอร์ขึ้นครองราชย์พร้อมภาพสลักขนาดเล็กกว่าสองรูปก็เป็นของพระนางเฮเทปเฮอร์เนบติและพระนางไอเนตคาเวส
เฮเทปเฮอร์เนบติ
เฮเทปเฮอร์เนบติ เป็นสมเด็จพระราชินีและพระมเหสีแห่งราชวงศ์ที่สามในช่วงราชอาณาจักรเก่าของอียิปต์โบราณ พระองค์เป็นพระองค์เดียวที่รู้จักว่าเป็นพระมเหสีของฟาโรห์โจเซอร์
พระนางเฮเทปเฮอร์เนบติและพระธิดาของพระองค์นามว่า ไอเนตคาเอส ได้ปรากฎอยู่ในแผ่นศิลาสลักที่ค้นพบที่พิระมิดขั้นบันไดที่ค้นพบอยู่ที่เมืองซัคคาราและที่เมืองเฮลิโอโพลิส ซึ่งสลักเป็นภาพทั้งสามพระองค์
พระองค์อาจจะเป็นพระราชธิดาของฟาโรห์คาเซคเคมวีกับพระนางนิมาอัตเทป ดังนั้นพระองค์อาจจะเป็นพระขนิฐาหรือพระขนิษฐาต่างมารดากับฟาโรห์โจเซอร์
โชนิจิ
"โชนิจิ" () เป็นเพลงขับร้องโดยกลุ่มไอดอลญี่ปุ่น AKB48 เป็นเพลงที่ใช้แสดงในโรงละครของทีมบีชุดที่ 3 (Team B 3rd Stage) นอกจากนี้ยังเป็นเพลงประกอบซิงเกิลต่าง ๆ ได้แก่ ซิงเกิลที่ 9 "เบบี! เบบี! เบบี!" วางจำหน่ายเมื่อปี พ.ศ. 2551, ซิงเกิลที่ 12 "นามิดะเซอร์ไพรส์!" วางจำหน่ายเมื่อปี พ.ศ. 2552 และอัลบั้มที่ 2 "คามิเกียวคูตาจิ" วางจำหน่ายเมื่อปี พ.ศ. 2553
เพลงนี้คัฟเวอร์โดยวงน้องสาวนอกประเทศญี่ปุ่น ให้เป็นภาษาของตนเอง ได้แก่ เวอร์ชันภาษาอินโดนีเซีย โดย JKT48 อยู่ในอัลบั้มแรก "เฮฟวีโรเทชัน" วางจำหน่ายเมื่อปี พ.ศ. 2556 และเวอร์ชันภาษาไทย โดย BNK48 เป็นซิงเกิลที่ 3 วางจำหน่าย พ.ศ. 2561
Shonichi (วันแรก) เป็นซิงเกิลลำดับที่ 3 ของ บีเอ็นเคโฟร์ตีเอต โดยประกาศเมื่อวันที่ 24 ธันวาคม พ.ศ. 2560 ในงานคอนเสิร์ต "บีเอ็นเคโฟร์ตีเอต วีวิชยู" (BNK48 We Wish You) ซึ่งประกอบด้วย 3 เพลง อันได้แก่ "Shonichi (วันแรก)", "Namida Surprise! (ประกายน้ำตาและรอยยิ้ม)", และ "Anata to Christmas Eve (คำสัญญาแห่งคริสต์มาสอีฟ)" สมาชิกเซ็มบัตสึของซิงเกิลนี้มีจำนวน 16 คน ประกอบด้วยสมาชิกจากทีม BIII ทั้งหมด ต่อมาเมื่อวันที่ 13 มกราคม พ.ศ. 2561 วงได้ประกาศสมาชิกสำหรับเพลงที่ 2 และ 3 ในงานจับมือซิงเกิลที่สอง เพลงที่ 2 ประกอบด้วยสมาชิก 16 คน ส่วนเพลงสุดท้ายประกอบด้วยสมาชิก 2 คน
เมื่อวันที่ 28 มกราคม พ.ศ. 2561 เจตสุภา เครือแตง ได้ประกาศจบการศึกษา ทำให้ต้องมีการเปลี่ยนแปลงสมาชิกเซ็มบัตสึเพลง "Shonichi (วันแรก)" โดยให้ วฑูศิริ ภูวปัญญาสิริ เข้ามาแทน ส่วนเพลง "Anata to Christmas Eve (คำสัญญาแห่งคริสต์มาสอีฟ)" ยังคงมีส่วนร่วมร่วมกันกับ ณัฐรุจา ชุติวรรณโสภณ ในเพลงดังกล่าวเช่นเดิม แต่สำหรับการแสดงนั้นให้ อิสราภา ธวัชภักดี รับหน้าที่แทน
เมื่อวันที่ 26 กุมภาพันธ์ พ.ศ. 2561 วงได้ปล่อยมิวสิควิดีโอเพลง "Anata to Christmas Eve (คำสัญญาแห่งคริสต์มาสอีฟ)" ผ่านทางยูทูบและได้ประกาศว่าจะวางจำหน่ายซิงเกิล "Shonichi (วันแรก)" 2 รูปแบบ ได้แก่ ไทป์ A และ ไทป์ B พร้อมประกาศเพลงใหม่ "Sakura no Hanabiratachi (ความทรงจำและคำอำลา)"
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)Shonichi (วันแรก)
เร็วฟ้าผ่า
เร็วฟ้าผ่า () ภาพยนตร์ฮ่องกงแนวแอ็คชั่นที่ออกฉายเมื่อวันที่ 1 กันยายน ค.ศ. 1995 นำแสดงโดย เฉินหลง และกำกับโดย ในช่วงต้นของการเข้าฉายที่อเมริกาเหนือเป็นที่รู้จักในชื่อ เรดฮีท
ภาพยนตร์เรื่องเร็วฟ้าผ่าได้เซ็ทฉากให้มีการแข่งขันรถยนต์ทั่วโลกนอกจากนี้ในภาพยนตร์ยังใช้ภาษาในการสื่อสารถึง 3 ภาษาคือ จีนกวางตุ้ง ญี่ปุ่น และอังกฤษและเนื่องจากเฉินหลงได้รับบาดเจ็บที่ขาระหว่างถ่ายทำภาพยนตร์เรื่อง ใหญ่ฟัดโลก () ทำให้ต้องใช้สตั๊นท์แมนในบางฉากเช่นในฉากร้านปาจิงโกะที่ญี่ปุ่นเขาต้องใช้นักแสดงแทนในการถ่ายแบบมุมกว้าง
เรื่องราวของ อาหัว หรือ อัลเฟร็ด (เฉินหลง) ช่างเครื่องที่มีอาชีพเสริมเป็นนักแข่งรถได้เข้ามาช่วยตำรวจฮ่องกงจัดการกับแก๊งรถซิ่งผิดกฎหมายของนักแข่งรถวายร้ายสุดอันตรายอย่าง คูการ์ (ทอร์สเท่น นิคเคิล) วันหนึ่งอาหัวทราบข่าวจากนักข่าวสาว เอมี่ (ยฺเหวียน หย่งอี๋) ว่ารถแข่งของเขาถูกขโมยไปเขาจึงติดตามไปจนทราบว่าเป็นฝีมือของคูการ์ทำให้คูการ์ไม่พอใจบุกไปทำลายอู่ซ่อมรถและทำร้ายพ่อของอาหัว (ฉู่ เยียน) จนได้รับบาดเจ็บพร้อมกับจับน้องสาวของเขา 2 คนคือ Dai Mui และ Sai Mui เป็นตัวประกันและได้ท้าอาหัวแข่งรถที่ญี่ปุ่น
อาหัวพร้อมกับทีมงานรวมถึงเอมี่ต้องเดินทางไปแข่งรถที่ญี่ปุ่นตามคำท้าของคูการ์โดยได้ร่วมมือกับตำรวจอินเตอร์โพลอย่าง สตีฟ แคนนอน (ไมเคิล หว่อง) ในการจัดการกับวายร้ายอย่าง คูการ์
เดอะบีกินนิง (เพลงวันโอเคร็อก)
"เดอะบีกินนิง" () เป็นซิงเกิลลำดับที่ 7 ที่ออกจำหน่ายโดยวันโอเคร็อก แทร็กแรกซึ่งคือเพลงชื่อเดียวกับซิงเกิลได้นำไปใช้เป็นเพลงประกอบภาพยนตร์ "รุโรนิเค็งชิง" ซิงเกิลนี้ได้รับการรับรองซิงเกิลดิจิทัลดาวน์โหลดในระดับทองจากสมาคมผู้ประกอบกิจการเพลงแห่งประเทศญี่ปุ่น อันเนื่องมาจากมียอดจำหน่ายถึง 100,000 ชุด รวมถึงติดชาร์ตอันดับที่ 2 ใน"บิลบอร์ด"เจแปนฮอต 100 และติดในชาร์ตนานถึง 45 สัปดาห์ นอกจากนี้ เพลงนี้ยังติดอันดับที่ 5 ในชาร์ตออริคอน และติดในชาร์ตนานถึง 20 สัปดาห์
เพลงทั้งหมดประพันธ์โดยทะกะฮิโระ โมะริตะ
มิสเตอร์โกลบอลทีน
มิสเตอร์โกลบอลทีน () เป็นการประกวดความงามชายก่อตั้งขึ้นในปี พ.ศ. 2558 ในครั้งแรกมี 8 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์โกลบอลคนแรกได้แก่ Daham Dias จากศรีลังกา ปัจจุบันผู้ได้รับตำแหน่งคือ Kein Reilly Artero ของประเทศกวม ที่คว้าตำแหน่งมิสเตอร์โกลบอลทีน วันที่ 19 มีนาคม ค.ศ. 2018 ในกรุงเทพมหานคร, ไทย
โบนโตก (จังหวัดบูลูบุนดูคิน)
เทศบาลโบนโตก (อีโลกาโน: Ili ti Bontoc) เป็นเทศบาลระดับที่สอง และเป็นเมืองศูนย์กลางของจังหวัดบูลูบุนดูคิน ประเทศฟิลิปปินส์ ในปี ค.ศ. 2015 มีประชากร 24,643 คน
โบนโตกเป็นเมืองหลวงทางประวัติศาสตร์ของเขตบริหารคอร์ดิลเยรา นับตั้งแต่การจัดตั้งเขต เทศบาลมีการจัดเทศกาลที่สำคัญ ได้แก่ เทศกาลลังไอย์ ซึ่งจัดขึ้นทุก ๆ ปี โบนโตกยังเป็นบ้านของชนเผ่าโบนโตก ชนพื้นเมืองที่เคยมีข้อพิพาทกับกลุ่มเพื่อนบ้านจนถึงคริสต์ศตวรรษที่ 1930
ใหญ่ทับใหญ่
ใหญ่ทับใหญ่ () ภาพยนตร์ฮ่องกงแนวแอคชั่นผสมตลกกำกับโดย หงจินเป่า ซึ่งได้ร่วมแสดงในฐานะนักแสดงสมทบนำแสดงโดย เฉินหลง และ ริชาร์ด นอร์ตัน ซึ่งภาพยนตร์เรื่องนี้ออกฉายในฮ่องกงเมื่อวันที่ 31 มกราคม ค.ศ. 1997
เรื่องราวของผู้สื่อข่าวสาวทางทีวี ไดอาน่า (กาบริเอเล ฟิซแพทริค) ที่เกิดไปบันทึกภาพขณะเกิดการซื้อขายโคเคนระหว่างแก๊งมาเฟียอิตาลีกับแก๊งข้างถนนนาม เดอะเดมอนส์ พร้อมกับเหตุการณ์ที่ จานคาร์โล (ริชาร์ด นอร์ตัน) หัวหน้าแก๊งมาเฟียลงมือฆ่า แกร๊ง หัวหน้าแก๊งข้างถนนเข้าโดยบังเอิญทำให้จานคาร์โลสั่งลูกน้องไปแย่งชิงวิดีโอเทปม้วนนี้จากไดอาน่าและได้จับตัว ริชาร์ด ตากล้องคู่หูของไดอาน่าไปทำให้เธอต้องขอความช่วยเหลือจาก แจ๊คกี้ (เฉินหลง) พ่อครัวทางทีวีให้ช่วยพาเธอหนีจากแก๊งมาเฟีย
สะพานรถไฟอะมะรุเบะ
สะพานรถไฟอะมะรุเบะ () เป็นสะพานรถไฟในเมืองคะมิ อำเภอมิคะตะ จังหวัดเฮียวโงะ ตั้งอยู่บนรถไฟ JR West สายหลักซังอิง ระหว่างสถานีโยะโระอิและสถานีอะมะรุเบะ
เดิมสะพานนี้เป็นสะพานโครงเหล็ก ซึ่งเปิดใช้เมื่อ พ.ศ. 2455 และถูกก่อสร้างใหม่เป็นสะพานคอนกรีตเมื่อวันที่ 12 สิงหาคม พ.ศ. 2553
สปอตไลต์ (เพลง)
SPOTLIGHT เป็นซิงเกิลในปี พ.ศ. 2561 ของ บุรินทร์ บุญวิสุทธิ์ ซึ่งเป็นการปล่อยเพลงในรอบ 7 ปี ประพันธ์เนื้อร้องโดย บุรินทร์ บุญวิสุทธิ์ ,ชนกันต์ รัตนอุดม แต่งทำนองโดย Cesar B. de Guzman และเรียบเรียงโดย บุรินทร์ บุญวิสุทธิ์ ,กันต์ รุจิณรงค์ และกวิน อินทวงษ์ ออกจำหน่ายในวันที่ 1 กุมภาพันธ์ พ.ศ. 2561
โดยมีคอนเซ็ปต์ Less Is More (เลส อิส มอร์) มาจากการทำงานกว่า 17 ปีในวงการ บุรินทร์ เคยใช้เสียงกว่าร้อยเสียงในหนึ่งเพลง พอยิ่งทำก็ยิ่งรู้ ยิ่งต้องปรับปรุง เปลี่ยนแปลง และพัฒนาไปเรื่อยๆ จนคิดได้ว่าสิ่งที่น้อยลง อาจจะมากขึ้นในความรู้สึกก็ได้
ความพิเศษของเพลงนี้คือ บุรินทร์เลือกใช้วิธีการบันทึกเสียงด้วยระบบ Reel-to-Reel ซึ่งเป็นเทคนิคการอัดเสียงสมัยเก่าก่อนที่จะเปลี่ยนเป็นระบบดิจิทัลแบบทุกวันนี้ เพื่อให้เพลง Spotlight มีกลิ่นอาย Old School ตามสไตล์ที่เขาหลงใหลมากที่สุด
ในพาร์ตดนตรี บุรินทร์ได้ร่วมงานกับนักดนตรีและคนทำงานเบื้องหลังระดับโลกหลายคน เช่น นาธาน อีสต์, จูปิเตอร์, อีริก เฟอร์กูสัน และเบอร์นี กรันแมน ซึ่งทุกคนเคยสร้างผลงานร่วมกับศิลปิน เช่น ไมเคิล แจ็คสัน, สตีวี วันเดอร์ และ Daft Punk มาแล้ว
ส่วนของ MV บุรินทร์ได้ทำงานร่วมกับ Frank Knitty - อาร์ตไดเรกเตอร์ / แอนิเมเตอร์ ชาวฮอลแลนด์ ที่เคยได้ผลิตผลงานให้กับแบรนด์แฟชั่นระดับโลกมาแล้ว ซึ่งสำหรับ MV เพลงสปอตไลท์นี้ Frank ได้บินมาประเทศไทยเพื่อกำกับการถ่ายด้วยตัวเอง และยังได้ "แพทริเซีย กู๊ด" มาร่วมแสดง
แคมป์เลกบ็อตทอม
แคมป์เลกบ็อตทอม () เป็นการ์ตูนทีวีแอนิเมชันของประเทศแคนาดา ออกอากาศครั้งแรกเมื่อวันที่ โดยออกอากาศทางช่องเทเลตูน ส่วนในสหรัฐอเมริกา ออกอากาศทางช่องดิสนีย์เอ็กซ์ดี เมื่อวันที่ และส่วนในประเทศไทย ออกอากาศทางช่องดิสนีย์แชนแนล
การยิงมิกซ์
การยิงมิกซ์ () เป็นการเชียร์ไอดอลญี่ปุ่นรูปแบบหนึ่ง ประกอบด้วยการส่งเสียงร้องตามจังหวะเพลงโดยเฉพาะในช่วงต้นเพลง ท่อนส่ง และช่วงจบวรรคของแต่ละห้องดนตรี มักทำร่วมกับผู้คนเป็นกลุ่มและใช้กับเพลงที่มีจังหวะเร็ว แต่ไม่นิยมยิงมิกซ์ทับเสียงคนร้องหรือยิงใส่เพลงที่มีความหมายเศร้า นอกจากนี้ยังนิยมใช้แท่งไฟเป็นอุปกรณ์ในการช่วยเชียร์
วัฒนธรรมการเชียร์นี้ถือกำเนิดขึ้นในช่วง พ.ศ. 2540 แต่ยังไม่มีข้อมูลแน่ชัดว่าจุดเริ่มต้นที่แท้จริงมาจากที่ใด เชื่อกันว่าการยิงมิกซ์กำเนิดขึ้นมาเพื่อให้ผู้ชมมีส่วนร่วมกับคอนเสิร์ตของไอดอลญี่ปุ่นมากขึ้น ซึ่งเห็นได้ชัดจากคอนเสิร์ตของไอดอลสังกัด เฮลโล! พรอเจกต์ ในช่วงแรก อย่างไรก็ตามการยิงมิกซ์เป็นการเชียร์ที่ใช้ได้สำหรับทุกวง และยังถือเป็นหนึ่งในส่วนประกอบสำคัญของศิลปะการเชียร์แบบโอตาเก
การยิงมิกซ์มีหลายประเภท แต่ท่อนที่นิยมใช้มีอยู่ 3 ประเภท ได้แก่ มิกซ์มาตรฐาน (Standard Mix), มิกซ์ญี่ปุ่น (Japanese Mix), และมิกซ์ไอนุ (Ainu Mix) โดยปกติแล้วเพลงส่วนใหญ่จะเริ่มด้วยการยิงมิกซ์มาตรฐาน ตามด้วยมิกซ์ญี่ปุ่นและมิกซ์ไอนุตามลำดับ แต่ทั้งนี้อาจสับเปลี่ยนกันได้เพื่อให้เข้ากับจังหวะเพลงนั้น ๆ
มิกซ์มาตรฐานเป็นท่อนมิกซ์ที่นิยมใช้บ่อยที่สุด และเป็นท่อนแรกในการยิงมิกซ์ ร้องว่า "ไทกะ ไฟยะ ไซบะ ไฟบะ ไดบะ ไบบะ จาจา" (タイガー、ファイヤー、サイバー、ファイバー、ダイバー、バイバー、ジャージャー "Tiger, Fire, Cyber, Fiber, Diver, Viber, Jya Jya!")
ในการเชียร์บางที่อาจมีการเพิ่มคำว่า "อา... ยชชะ อิกุโซะ!" (あ～ よっしゃいくぞー！ แปลว่า "ไปกันเถอะ!") เป็นประโยคแรกที่ใช้ส่งสัญญาณก่อนจะเข้าสู่ช่วงยิงมิกซ์จริง หลังจากนั้นจะตามด้วยคำศัพท์ภาษาอังกฤษสำเนียงญี่ปุ่น ไทกะ (Tiger), ไฟยะ (Fire), ไซบะ (Cyber), ไฟบะ (Fiber), ไดบะ (Diver), ไบบะ (Viber) แล้วตามด้วย "จาจา" ส่วนเหตุผลในการเลือกใช้คำเหล่านี้ยังไม่เป็นที่แน่ชัดนัก
ท่อนมิกซ์ญี่ปุ่นมีความหมายเหมือนกับมิกซ์มาตรฐาน เพียงแต่คำศัพท์จะเป็นภาษาญี่ปุ่น และมีการเปลี่ยนคำร้องช่วงต้นประโยคจาก "อา... ยชชะ อิกุโซะ!" เป็น "อา... โม อิตโชะ อิกุโซ" (あ ~~ もういっちょいくぞー แปลว่า "เริ่มอีกครั้งกันเถอะ") ตามด้วย "โทระ ฮิ จินโซ เซ็งอิ อามะ ชินโด คาเซ็นโทบิโจเกียว" (虎, 火, 人造, 繊維, 海女, 振動, 化繊飛除去 "Tora, Hi, Jinzou, Sen'i, Ama, Shindou, Kasentobijokyo")
เช่นเดียวกับมิกซ์มาตรฐานแและมิกซ์ญี่ปุ่น คำศัพท์ที่ใช้ร้องจะมีความหมายเหมือนกัน แต่จะแปลเป็นภาษาไอนุแทน ท่อนแรกของมิกซ์นี้เหมือนกับมิกซ์ญี่ปุ่น นั่นคือ "อา... โม อิตโชะ อิกุโซ" ตามด้วย "ชาเปะ อาเปะ คาระ คินะ ราระ ทุซึเกะ เมียวฮนทุซึเกะ" (チャペ, アペ, カラ, キナ, ララ, トゥスケ, ミョーホントゥスケ "Chape, Ape, Kara, Kina, Rara, Tusuke, Myoohontusuke")
แบนด์แคมป์
แบนด์แคมป์ () เป็นบริษัทเพลงออนไลน์สัญชาติอเมริกัน ก่อตั้งในปี 2007 โดย อีธาน ไดมอนด์ (อดีตประธาน Oddpost) ชอว์น กรันเบอร์เกอร์ โจ โอลต์ และ นีล ทักเกอร์ มีสำนักงานใหญ่อยู่ที่ซีแรนซ์ รัฐแคลิฟอร์เนีย แบนด์แคมป์เปิดตัวอย่างเป็นทางการในปี 2008 ที่อนุญาตให้ศิลปินสามารถจำหน่ายและขายเพลงในรูปแบบไมโครไซต์ ส่วนใหญ่มักเป็นศิลปินอินดี้
คาร์ล ฟ็อน อ็อสซีเอ็ทซ์คี
คาร์ล ฟ็อน อ็อสซีเอ็ทซ์คี (3 ตุลาคม ค.ศ. 1889 – 4 พฤษภาคม ค.ศ. 1938) เป็นชาวเยอรมันผู้รักสันติภาพและได้รับรางวัลโนเบลสาขาสันติภาพ เมื่อปี ค.ศ. 1935 สำหรับงานของเขาที่ได้ไปเปิดเผยการสร้างเสริมอาวุธยุทธภัณฑ์ของเยอรมนีที่ถูกปกปิดไว้ไม่ให้รับรู้ทั่วโลก เขาได้ถูกตัดสินว่า มีความผิดฐานกบฏต่อแผ่นดินและการจารกรรมในปี ค.ศ. 1931 ภายหลังจากที่ได้เปิดเผยรายละเอียดต่าง ๆ เกี่ยวกับการละเมิดสนธิสัญญาแวร์ซายของเยอรมนีโดยการรื้อฟื้นกองทัพอากาศ เป็นกองทัพอากาศรุ่นก่อนของลุฟท์วัฟเฟอ และฝึกฝนนักบินในดินแดนสหภาพโซเวียต ในปี ค.ศ. 1990 โรซาลินเดอ ฟ็อน อ็อสซีเอ็ทซ์คี-พัล์ม ลูกสาวของเขา ได้ออกมาเรียกร้องให้มีการพิจารณาคดีคำตัดสินใหม่ แต่คำตัดสินนั้นได้รับการสนับสนุนจากศาลยุติธรรมแห่งสหพันธรัฐในปี ค.ศ. 1992
โจเซอร์เรตเนบติ
โจเซอร์เรตเนบติ (หรืออาจจะเรียกว่า โจเซอร์เรต-อังค์-เนบติ) อาจจะเป็นพระนามของสมเด็จพระราชินีแห่งอียิปต์โบราณ เนื่องจากพระนามนี้ปรากฎขึ้นโดยไม่ได้บ่งบอกถึงฐานะของพระองค์ นักอียิปต์วิทยาจึงได้มีการโต้แย้งเรื่องความหมายที่แท้จริงและการอ่านพระนามนี้
พระนามว่า "โจเซอร์เรต-เนบติ" หรือ "โจเวอร์เรต-อังค์-เนบติ" ได้ปรากฎอยู่ในงาช้างแกะสลัก ที่ค้นพบอยู่ในห้องชั้นใต้หินของปิรามิดของฟาโรห์ในช่วงราชวงศ์ที่สามนามว่า เซคเคมเคต ที่ซัคคารา
วงกลมหนึ่งหน่วย
ในวิชาคณิตศาสตร์ วงกลมหนึ่งหน่วย เป็นวงกลมที่มีรัศมีขนาดหนึ่งหน่วย โดยปกติ โดยเฉพาะในวิชาตรีโกณมิติ วงกลมหนึ่งหน่วยเป็นวงกลมรัศมีหนึ่งหน่วยที่มีศูนย์กลางอยู่ที่จุดกำเนิด (0, 0) ในระบบพิกัดคาร์ทีเซียนในระนาบยูคลิด วงกลมหนึ่งหน่วยมักแสดงด้วย
ถ้าจุด เป็นจุดบนเส้นรอบวงของวงกลมหนึ่งหน่วย แล้ว และ เป็นความยาวด้านประกอบมุมฉากของรูปสามเหลี่ยมมุมฉากที่ด้านตรงข้ามมุมฉากมีความยาวเท่ากับ 1 ดังนั้น โดยทฤษฎีบทพีทาโกรัส และ มีความสัมพันธ์กันดังสมการ
เนื่องจาก สำหรับทุกค่า และเนื่องจากการสะท้อนของจุดใด ๆ บนวงกลมหนึ่งหน่วยข้ามแกน - หรือ - ก็ยังอยู่บนวงกลมหนึ่งหน่วย ดังนั้น สมการข้างต้นจึงเป็นจริงสำหรับทุกจุด ที่อยู่บนวงกลมหนึ่งหน่วย ไม่เพียงแค่จุดในจตุภาคที่หนึ่ง
546 ปีก่อนคริสตกาล
2 ปีก่อนพุทธศักราช ใกล้เคียงกับ ก่อน ค.ศ. 546
กลุ่มภาษาบอลติก
กลุ่มภาษาบอลติก เป็นสาขาหนึ่งกลุ่มภาษาบัลโต-สลาวิก กลุ่มย่อยของตระกูลภาษาอินโด-ยูโรเปียน
(† — ภาษาตายแล้ว)
547 ปีก่อนคริสตกาล
3 ปีก่อนพุทธศักราช ใกล้เคียงกับ ก่อน ค.ศ. 547
548 ปีก่อนคริสตกาล
4 ปีก่อนพุทธศักราช ใกล้เคียงกับ ก่อน ค.ศ. 548
มิสเอิร์ธ 2017
มิสเอิร์ธ 2017, การประกวดมิสเอิร์ธ ครั้งที่ 17 จัดขึ้นเมื่อวันที่ 4 พฤศจิกายน พ.ศ. 2560 ที่Mall of Asia Arena, ปาไซ, เมโทรมะนิลา, ประเทศฟิลิปปินส์. กาเตริน เอสปิน มิสเอิร์ธ 2015 จากประเทศเอกวาดอร์ ได้ครองตำแหน่งและผู้สืบทอดครองตำแหน่ง แคเรน อีบัสโก จากประเทศฟิลิปปินส์เพราะโควต้าพิเศษรางวัลหน้าสวยที่สุดในโลกและในฐานะเจ้าภาพ.
85 ผู้แข่งขันที่ได้รับการยืนยันแล้ว:
ผู้เข้าแข่งขันที่เคยแข่งขันหรือจะแข่งขันในงานประกวดความงามนานาชาติอื่น ๆ :มิสเอิร์ธ
ช่วง (คณิตศาสตร์)
ในวิชาคณิตศาสตร์ ช่วง (ของจำนวนจริง) เป็นเซตของจำนวนจริงที่มีสมบัติว่าจำนวนใด ๆ ที่มีค่าระหว่างสองจำนวนในเซตก็คือสมาชิกในเซตนั้น ตัวอย่างเช่น เซตของทุกจำนวน ที่ คือช่วงที่ประกอบด้วย และ รวมทั้งจำนวนระหว่างจำนวนทั้งสองนี้ด้วย ตัวอย่างอื่น ๆ เช่น เซตของทุกจำนวนจริง formula_1, เซตของทุกจำนวนจริงลบ, และเซตว่าง
ช่วงของจำนวนระหว่าง และ ที่รวม และ ด้วย นิยามเป็น ["a", "b"] สองจำนวนนี้เรียกว่า "จุดสิ้นสุด"ของช่วง การที่จะบ่งบอกว่าจุดสิ้นสุดจุดใดจุดหนึ่งนั้นไม่รวมในเซต จะใช้วงเล็บธรรมดาแทนวงเล็บเหลี่ยม
(a,b) = \mathopen{]}a,b\mathclose{[} &= \{x\in\R\mid aเซตว่าง ขณะที่ ["a", "a"] สามารถแทนเซต } และถ้าเมื่อ สัญกรณ์ทั้งสี่ข้างต้นก็จะแทนเซตว่างเช่นกัน
แต่สัญกรณ์อาจทำให้เกิดความสับสนในเรื่องของการใช้วงเล็บและวงเหลี่ยมในทางคณิตศาสตร์ได้ ตัวอย่างเช่น สัญกรณ์ มักใช้เพื่อบ่งบอกคู่อันดับในทฤษฎีเซต, หรือพิกัดของจุดหรือเวกเตอร์ในเรขาคณิตวิเคราะห์และพีชคณิตเชิงเส้น, หรือจำนวนเชิงซ้อนในพีชคณิต นี่จึงเป็นสาเหตุว่าทำไม Bourbaki จึงเสนอสัญกรณ์ เพื่อแทนช่วงเปิด ส่วนสัญกรณ์ ก็ใช้เป็นครั้งคราวเพื่อใช้แทนคู่อันดับ โดยเฉพาะในวิทยาการคอมพิวเตอร์
แต่ผู้เขียนบางคนก็ใช้สัญกรณ์ เพื่อใช้แทนคอมพลีเมนต์ของช่วง ("a", "b") กล่าวคือ เซตของทุกจำนวนจริงที่น้อยกว่าหรือเท่ากับ หรือมากกว่าและเท่ากับ
ลาตรีนีดัด (จังหวัดเบงเก็ต)
เทศบาลลาตรีนีดัด (อีโลกาโน: Ili ti La Trinidad; ) เป็นเทศบาลระดับที่หนึ่ง และเป็นเมืองหลักของจังหวัดเบงเก็ต ประเทศฟิลิปปินส์ ในปี ค.ศ. 2015 มีประชากร 129,133 คน เทศบาลแห่งนี้เป็นที่รู้จักกันในด้านการปลูกผักและสตรอว์เบอร์รี จนได้รับสมญาว่าเป็น "ไร่สตรอว์เบอร์รีแห่งฟิลิปปินส์"
ลาตรีนีดัด ตั้งอยู่ใจกลางของจังหวัดเบงเก็ต มีอาณาเขตติดต่อกับเทศบาลตูไบลย์ทางทิศตะวันออกเฉียงเหนือ, เทศบาลซับลันทางทิศตะวันตก, นครบาเกียวทางทิศใต้, เทศบาลอีโตโกนทางทิศตะวันออกเฉียงใต้ และเทศบาลตูบาทางทิศตะวันตกเฉียงใต้
เทศบาลมีพื้นที่ 70.04 ตารางกิโลเมตร คิดเป็น 2.53% ของพื้นที่ทั้งจังหวัด (2,769.08 ตารางกิโลเมตร) ภูมิประเทศส่วนใหญ่ประกอบด้วยภูเขา ลำธาร คลอง และแม่น้ำ ตัวเมืองอยู่ในหุบเขาที่ระดับความสูง จากระดับน้ำทะเล ส่วนระดับความสูงอื่น ๆ อยู่ที่ 500-1700 เมตร
แม่น้ำสายหลักที่ไหลผ่านเทศบาล คือ แม่น้ำบาลีลี ซึ่งไหลแยกมาจากแม่น้ำซากูดินในบาเกียว
ลาตรีนีดัดส่งออกสตรอว์เบอร์รี และกุหลาบ ไปยังส่วนอื่น ๆ ของประเทศ ผู้ขายส่งและผู้ค้าจากจังหวัดอื่น ๆ นิยมเดินทางมาซื้อขายสินค้าที่เทศบาลแห่งนี้ นอกจากนี้ มหาวิทยาลัยรัฐเบงเก็ตยังช่วยเพิ่มศักยภาพด้านการวิจัยเกษตรกรรมภายในภูมิภาคนี้อีกด้วย
ลาตรีนีดัดได้รับการบันทึกในบันทึกสถิติโลกกินเนสส์ ว่ามีการทำสตรอว์เบอร์รีชอร์ตเค้กที่ใหญ่ที่สุดในโลก มีน้ำหนัก 21,213.40 ปอนด์ (9,622.24 กิโลกรัม) โดยจัดแสดงในเทศกาลสตรอว์เบอร์รีลาตรีนีดัด เมื่อวันที่ 20 มีนาคม ค.ศ. 2004
เทศบาลแห่งนี้มีนักท่องเที่ยวมากพอ ๆ กับที่บาเกียว สถานที่สำคัญได้แก่ ไร่สตรอว์เบอร์รีในหุบเขา, ศาลากลางจังหวัดเบงเก็ต และสวนกุหลาบในบาโฮง
ลาตรีนีดัดและบาเกียว ถือเป็นศูนย์กลางทางการศึกษาของจังหวัด
ในปี ค.ศ. 2014 ลาตรีนีดัดมีโรงเรียนรัฐบาล ระดับประถมศึกษา 23 แห่ง และระดับมัธยมศึกษา 7 แห่ง
มหาวิทยาลัยรัฐเบงเก็ต ซึ่งเป็นมหาวิทยาลัยแห่งแรกของจังหวัด มีวิทยาเขตหลักอยู่ที่เทศบาลแห่งนี้
ตาบุก (จังหวัดคาลิงกา)
ตาบุก (อีโลกาโน: Siudad ti Tabuk) เป็นนครระดับที่ 5 และเป็นเมืองศูนย์กลางของจังหวัดคาลิงกา ประเทศฟิลิปปินส์ ในปี ค.ศ. 2015 มีประชากร 110,642 คน โดยตาบุกอยู่ห่างจากมะนิลา ถ้าผ่านทางคาอูอายัน/โรซัส และอยู่ห่าง ถ้าผ่านทางซันมาตีโอ/โรซัส
พระบรมราชานุสาวรีย์พ่อขุนรามคำแหงมหาราช
พระบรมราชานุสาวรีย์พ่อขุนรามคำแหงมหาราช ตั้งอยู่ที่ตำบลเมืองเก่า อำเภอเมืองสุโขทัย จังหวัดสุโขทัย อนุสาวรีย์แห่งนี้สร้างขึ้นเพื่อถวายเป็นราชสักการะแด่พ่อขุนรามคำแหงมหาราช พระมหากษัตริย์ในสมัยสุโขทัยผู้มีพระมหากรุณาธิคุณอันยิ่งใหญ่และทรงมีพระปรีชาสามารถนานัปการ อาทิ การประดิษฐ์อักษรไทย การปกครองแบบพ่อปกครองลูก บ้านเมืองร่มเย็นเป็นสุข และอุดมสมบูรณ์ กรมศิลปกรเป็นหน่วยงานควบคุมการออกแบบ โดยจอมพลถนอม กิตติขจร นายกรัฐมนตรีในขณะนั้น ได้เป็นประธานในพิธิวางศิลาฤกษ์ เมื่อวันที่ 26 พฤศจิกายน พ.ศ. 2512
มีพระพักตร์และทรวดทรง ซึ่งจินตนาการตามลักษณะของสุภาพชนและเจ้านายสมัยสุโขทัย ลักษณะพระพักตร์ยังจำลองแบบตามพระพุทธรูปสมัยสุโขทัยด้วย สร้างในท่าประทับนั่งห้อยพระบาทบนพระแท่นมนังศิลาบาตร ขนาดพระแท่นเท่าจริง คือยาว 4 เมตร กว้าง 2.88 เมตร พระหัตถ์ขวาทรงถือพระคัมภีร์ พระหัตถ์ซ้ายอยู่ในท่าทรงสั่งสอนประชาชน พระแท่นด้านซ้ายมีพานวางพระขรรค์ไว้ข้างๆ พระบรมรูปหล่อด้วยโลหะทองเหลืองผสมทองแดงรมดำ มีน้ำหนักประมาณ 3 ตัน
ทรวดทรงแท่นฐานอยู่ในผังสี่เหลี่ยมจัตุรัส ลักษณะสถาปัตยกรรมเลียนแบบศิลปกรรมสมัยสุโขทัย เป็นแท่นนฐานแบบเจดีย์ทรงกลมในวัดมหาธาตุ จังหวัดสุโขทัย รอบฐานแบ่งออกเป็น 3 ชั้น ชั้นล่างสัณฐานเตี้ยเหมือนมูลดิน ประดับด้วยลวดลายกาบบัว ด้านหน้าประดิษฐานรูปศิลาจารึกจำลองขนาด 2 เท่าจริง มีบันไดขึ้น 4 ด้าน ระหว่างขั้นบันไดประดับหินยกพื้นขึ้นไปอีก 2 ชั้น แต่ละชั้นประดับด้วยลายบัวคว่ำบัวหงายถึงฐานชั้นที่ 3 ประดิษฐานพระแท่นมนังศิลาบาตร และพระบรมรูปพ่อขุนรามคำแหงมหาราช ด้านหน้าพระบรมรูปมีคำจารึก
มิสแกรนด์อินโดนีเซีย
มิสแกรนด์อินโดนีเซีย () เป็นการประกวดความงามที่จัดขึ้นครั้งแรกเมื่อปี พ.ศ. 2561 โดยมูลนิธิธรรมะกาตารีโดยมี Dikna Faradiba เป็นผู้อำนวยการประกวด โดยผู้ที่ได้รับตำแหน่งดังกล่าวจะได้เป็นตัวแทนประเทศอินโดนีเซียเพื่อเข้าร่วมการประกวดมิสแกรนด์อินเตอร์เนชันแนลในแต่ละปี ที่มุ่งสู่การดำเนินการสันติภาพของโลก
การแข่งขัน มิสแกรนด์อินเตอร์เนชันแนล จัดขึ้นเป็นครั้งแรกในปีพ.ศ. 2556 ที่ประเทศไทย ใบอนุญาตของอินโดนีเซียในขณะนั้นเป็นของ Yayasan Puteri Indonesia (YPI) กับ Novia Indriani Mamuaja (รองชนะเลิศอันดับ 3 ปูเตอรีอินโดเนเซีย 2012-2013) ซึ่งเป็นตัวแทนของบริษัท
ในปี 2014 ใบอนุญาตของอินโดนีเซียในขณะนั้นเป็นของ El John Pageants ซึ่งเป็นที่ตั้งของการประกวด ปูตรีปารีวีซาตะอินโดเนเซีย และ มิสเอิร์ธอินโดเนเซีย 2014 และเป็นผู้เข้ารอบสุดท้ายของทั้งสองการแข่งขันซึ่งเป็นตัวแทนของประเทศอินโดนีเซียจนถึงการดำเนินการในปีพ.ศ. 2015.
ในปี 2016 ใบอนุญาตของอินโดนีเซียในขณะนั้นเป็นของ YPI จนถึงปีพ. ศ. 2560
ในชื่อเรื่อง ปูเตอรีอินโดเนเซีย 2017 เชิญผู้ชนะเลิศจาก มิสแกรนด์อินเตอร์เนชันแนล ในเวลานั้น อาริสกา ปูตรี เปอร์ตีวี ได้รับความสนใจจากการที่ไม่ได้รับตำแหน่ง มิสแกรนด์อินเตอร์เนชันแนลอินโดนีเซีย 2017 ในเวลานั้น Dea Rizkita เมื่อสิ้นสุดปี ปูเตอรีอินโดเนเซีย 2017 ชัยชนะใหม่ของ Dea เป็นที่รู้จักจากการเปิดตัวโซเชียลมีเดียอย่างเป็นทางการในการแข่งขัน
ในปีพ.ศ. 2561 ณวัฒน์ อิสรไกรศีล, ประธานองค์การระหว่างประเทศของมิสแกรนด์อินเตอร์เนชันแนล ได้เพิกถอนใบอนุญาตของ YPI และประกาศการจัดงานประกวด มิสแกรนด์อินโดนีเซีย ร่วมกับมูลนิธิธรรมะกาตารีและกระทรวงการท่องเที่ยวอินโดนีเซีย ณวัฒน์ อิสรไกรศีล ยังแต่งตั้ง Dikna Faradiba เป็นผู้อำนวยการระดับชาติ. Dikna Faradiba เองไม่ใช่คนแปลกหน้าในการประกวดความงามเพราะเธอเป็นผู้ชนะเลิศจาก ปูตรีปารีวีซาตะอินโดเนเซีย 2015 และเป็นตัวแทนประเทศอินโดนีเซียในการประกวด มิสทัวริซึมอินเตอร์เนชันแนล 2016 ซึ่งได้รับรางวัลรองชนะเลิศอันดับ 4 (มิสเซาท์อีสต์เอเชียทัวริซึมแอมบาสเดอร์ 2016/2017)
ฟุตบอลทีมชาติโมร็อกโก
ฟุตบอลทีมชาติโมร็อกโก () ฉายา "ราชสีห์แห่งแอตลัส" ( / Irzem n Atlasi) เป็นทีมฟุตบอลตัวแทนของประเทศโมร็อกโก ปัจจุบันมี Hervé Renard เป็นผู้จัดการทีม
โมร็อกโกเคยชนะเลิศแอฟริกาคัพออฟเนชันส์ในปี 1976 และยังเป็นทีมแรกจากแอฟริกาที่เป็นแชมป์กลุ่มในฟุตบอลโลก ซึ่งเกิดขึ้นในปี 1986 โดยพวกเขาอยู่กลุ่มเดียวกับโปรตุเกส, โปแลนด์ และอังกฤษ และยังเป็นทีมแรกของแอฟริกาที่ผ่านเข้าสู่รอบแพ้คัดออก โดยพวกเขาตกรอบด้วยการแพ้เยอรมนีตะวันตก (รองแชมป์หลังจบการแข่งขัน) 1–0 ในปีเดียวกัน ต่อมาในปี1998 ชัยชนะของนอร์เวย์เหนือบราซิล ทำให้โมร็อกโกตกรอบแบ่งกลุ่ม
ล่าสุด โมร็อกโกผ่านรอบคัดเลือกได้ไปแข่งขันฟุตบอลโลก 2018 รอบสุดท้าย เป็นครั้งแรกในรอบ 20 ปี
"ข้อมูล ณ วันที่ 27 มีนาคม ค.ศ. 2018"
รายการเครื่องอิสริยาภรณ์สาธารณรัฐประชาชนจีน
ตารางข้างล่างนี้แสดงเครื่องอิสริยาภรณ์ของสาธารณรัฐประชาชนจีน.
เข็มเครื่องหมาย () เป็นเครื่องอิสริยาภรณ์ของกองทัพปลดปล่อยประชาชน ติดที่หน้าอกเบื้องขวา. สำหรับนายทหารสัญญาบัตร และ ประทวน ที่มีส่วนร่วมในปฎิบัติการป้องกันประเทศ สามารถติด เข็มเครื่องหมายการป้องกันประเทศ.
แพรแถบ 1 แถว มีทั้งหมด 3 แถบ; ในกรณีที่มีเพียง 2 แถบ โดยเพิ่มแพรแถบสีขาวในส่วนที่ยังไม่ได้แพรแถบ. การจัดแพรแถบตามชั้นยศมีดังนี้:
แพรแถบแสดงตำแหน่งชั้นยศ ติดที่หน้าอกเบื้องซ้ายของเครื่องแบบ มีลักษณะคล้ายคลึงกับแพรแถบของกองทัพสหรัฐอเมริกา.
กล้วยนาก
กล้วยนาก (Red bananas) เป็นสายพันธุ์ของกล้วยที่เปลือกสีแดงคล้ำ ลูกเล็กกว่ากล้วยหอมเขียว เนื้อเมื่อสุกเป็นสีเหลืองครีมหรือสีเหลืองอมชมพู นิ่มและหวานกว่ากล้วยพันธุ์อื่นในกลุ่มคาเวนดิช แหล่งปลูกอยู่ในแอฟริกาตะวันออก เอเชีย อเมริกาใต้ และสหรัฐอาหรับเอมิเรตส์ เป็นที่นิยมในอเมริกากลาง
กล้วยนากเป็นสายพันธุ์ที่เป็นทริบพลอยด์ของ "Musa acuminata" อยู่ในกลุ่มย่อยคาเวนดิช (AAA). ชื่อวิทยาศาสตร์ที่เป็นทางการคือ "Musa acuminata" (AAA Group).
ชื่อพ้อง ได้แก่:
ชื่อในภาษาอังกฤษ คือ red Dacca, red banana, Claret banana, Cavendish banana, "Cuban Red", Jamaican red banana, และ red Cavendish banana ชื่อสามัญในภาษาอื่นๆ ได้แก่ :
โจแอนแห่งอังกฤษ ราชินีแห่งสก็อตแลนด์
โจแอนแห่งอังกฤษ (ภาษาอังกฤษ: "Joan of England"; 22 กรกฎาคม ค.ศ.1210 - 4 มีนาคม ค.ศ.1238) เป็นพระราชินีคู่สมรสแห่งสก็อตแลนด์ ตั้งแต่ค.ศ.1221 จนสิ้นพระชนม์ พระองค์เป็นพระธิดาคนที่สามของจอห์น กษัตริย์แห่งอังกฤษ กับอิซาเบลลาแห่งอ็องกูแลม
โจแอนถูกฟิลิปที่ 2 แห่งฝรั่งเศสเล็งไว้จะให้เป็นเจ้าสาวของพระโอรส ทว่าในค.ศ.1214 พระบิดาของพระองค์ พระเจ้าจอห์น สัญญาว่าแต่งพระองค์กับฮิวจ์ที่ 10 แห่งลูซินญ็อง เป็นการชดเชยให้กับการถูกพระมารดาของพระองค์ อิซาเบลลา สลัดรัก สัญญาว่าพระองค์จะมีแซ็งต์, แซ็งโตญ และเกาะโอเลรงเป็นสินสอด และถูกส่งตัวไปให้ว่าที่คู่สมรสในปีนั้นเพื่อรับการเลี้ยงดูที่ราชสำนักของเขาจนกว่าจะแต่งงาน ฮิวจ์ที่ 10 อ้างสิทธิ์ในสินสอดของพระองค์ตั้งแต่ก่อนที่จะแต่งงาน แต่เมื่อไม่สำเร็จ เขาถูกเล่าว่าอยากแต่งงานกับพระองค์น้อยลง
การสิ้นพระชนม์ของจอห์นแห่งอังกฤษในค.ศ.1216 ทำให้พระราชินีม่าย อิซาเบลลา ตัดสินใจว่าจะแต่งงานกับฮิวจ์ที่ 10 เสียเอง ฮิวจ์ที่ 10 เก็บโจแอนไว้กับตัว พยายามเก็บสินสอดของพระองค์ไว้ด้วยและเอาสินสอดของมารดาของพระองค์ อิซาเบลลา ที่ได้มาจากอังกฤษด้วย ในวันที่ 15 พฤษภาคม ค.ศ.1220 หลังการแทรกแซงของพระสันตะปาปาและทำข้อตกลงเรื่องสินสอด โจแอนถูกส่งตัวกลับอังกฤษ ที่ซึ่งการเจรจาเรื่องการแต่งงานของพระองค์กับอเล็กซานเดอร์ที่ 2 แห่งสก็อตแลนด์ได้เกิดขึ้น อเล็กซานเดอร์อยู่ในอังกฤษในค.ศ.1212 ที่ซึ่งพระองค์ได้รับการแต่งตั้งเป็นอัศวินโดยพระบิดาของโจแอน มีการกล่าวหาว่าพระเจ้าจอห์นได้สัญญาว่าจะยกโจแอนให้อเล็กซานเดอร์และให้นอร์ธัมเบอร์แลนด์เป็นสินสมรส
เมื่อ 18 มิถุนายน ค.ศ.1221 อเล็กซานเดอร์ยกดินแดนเยดเบิร์ก, ฮัสเซนดีน, คิงฮอร์น และเครล ให้เป็นรายได้ส่วนพระองค์ของโจแอนอย่างเป็นทางการ พระองค์กับอเล็กซานเดอร์อภิเษกสมรสกันเมื่อ 21 มิถุนายน ค.ศ.1221 ที่ยอร์กมินสเตอร์ อเล็กซานเดอร์ 23 ชันษา โจแอนเกือบ 11 ชันษา ทั้งคู่ไม่มีโอรสธิดาด้วยกัน เรื่องนี้เป็นเรื่องที่น่ากังวล แต่การประกาศให้การอภิเษกสมรสเป็นโมฆะถูกมองว่าเสี่ยงเนื่องจากจะปลุกปั่นให้เกิดสงครามกับอังกฤษได้ พระราชินีโจแอนไม่ได้มีตำแหน่งที่มั่นคงในราชสำนักสก็อตแลนด์ซึ่งถูกครอบงำโดยพระมารดาของพระสวามีของพระองค์ ราชินีม่ายแอร์เมนการ์ด สายสัมพันธ์กับอังกฤษของพระองค์ไม่ได้ทำให้พระองค์เป็นคนสำคัญแต่อย่างใด โจแอนร่วมเดินทางกับอเล็กซานเดอร์ไปอังกฤษในเดือนกันยายน ค.ศ.1236 ที่นิวคาสเซิล และในเดือนกันยายน ค.ศ.1237 ที่ยอร์ค ระหว่างการเจรจากับพระเชษฐาของพระองค์ เฮนรี่ เรื่องอาณาเขตทางเหนือที่เป็นที่โต้แย้ง ในตอนนั้น นักเขียนพงศาวดาร แมทธิว ปารีส สันนิษฐานว่าโจแอนกับอเล็กซานเดอร์เริ่มระหองระแหงกัน โจแอนอยากใช้เวลาในอังกฤษมากกว่าที่มี และพระเชษฐาของพระองค์ เฮนรี่ ยอคฤหาสน์ในดริฟฟิลด์. ยอร์กเชียร์ และเฟน สตันตอนในฮันติ้งดอนเชียร์ให้พระองค์พักอาศัย ในยอร์ก โจแอนกับพระมเหสีของพระเชษฐา เอเลนอร์แห่งโพรว็องซ์ ตกลงกันว่าจะทำการจาริกแสวงบุญไปแท่นบูชาของโธมัส เบ็คเก็ตในแคนเทอร์บรี
โจแอนสิ้นพระชนม์ในอ้อมแขนของพระเชษฐา พระเจ้าเฮนรี่กับริชาร์ดแห่งคอร์นวอลล์ ที่แฮฟริ่ง-แอตต์-โบเวอร์ ในค.ศ.1238 และถูกฝังที่ทาร์รันด์ครอวฟอร์ดแอบบีย์ในดอร์เซ็ตตามที่พระองค์ต้องการ
รายการเครื่องอิสริยาภรณ์ราชวงศ์ชิง
ตารางข้างล่างนี้แสดงเครื่องอิสริยาภรณ์ในสมัยราชวงศ์ชิง.